text:
Yitanzeho igitambo
Souce: Murengerantwari.unblog.fr
Muri iki cyumweru mu Rwanda havuzwe cyane inkuru y’umusore w’imyaka 18 ukomoka mu ntara y’Uburengerazuba, witwitse akoresheje lisansi nyuma y’aho ahohotewe bikomeye n’abamotsi b’ubutegetsi bwa Kagame. Uwo musore witwa Sadiki Mutabazi yashatse gushyira iherezo ku minsi ye kuwa kane tariki ya 10 Gicurasi 2012. Ibyabaye kuri uyu musore byagiye biba n’ahandi ku isi aho igitugu cyabaga kirembeje abaturage, ndetse byibutsa cyane mu minsi ishize mu gihugu cya Tuniziya aho na none umusore Mohamed Bouzizi yakoze igikorwa nk’icyo bikaza kuba intandaro ya revolisiyo yo kwibohora yabaye mu bihugu byinshi by’Abarabu mi gihe gishize. Hari igihe ureba ibikorwa ahandi, ukaba wakeka ko mu Rwanda ibyo bitashoboka. Birakwiye rero ko leta ya FPR i Kigali ikomeje kunangira mu gitugu cyayo ibona neza ko abaturage
batazakomeza kurebera. Ku baharanira kwibohora igitugu cya FPR bo igikorwa cy’uriya musore wo muri Gisenyi gikwiye kubabera nka signal ko igihe kigeze ngo harebwe icyakorwa gifatika mu kurwanya akarengane kimitswe mu Rwanda.
Ni iki gishobora gutera umusore w’imyaka 18 kwiyahura, ndetse ibyo akabikora yitwitse agashya agakongoka?
Umwana ugeze mu kigero cy’imyaka 18 ubundi aba ageze mu myaka yo kuryoherwa n’ubuzima afite (la fleur de l’âge). Aba avuye mu myaka y’ubugimbi itera rimwe na rimwe urubyiruko kuba rwakwiheba cyangwa rukigunga nta mpamvu igaragara (crise d’identité). Umusore ufite imyaka 18 aba avuye mu bwana abaye umugabo (ahameze ubwanwa hashira ubwana). Umwana uzavamo umugabo agaragara mu by’ukuri iyo ageze ku myaka 18 (Iyoyavutse neza akarerwa neza).
Zimwe mu ndangamuco ziranga umusore w’imyaka 18, ni ukumenya kwirwanaho, kugira ibikorwa byo kwizamura kimwe no kugira ibitekerezo n’imigambi yo mu gihe kizaza. N’agatsinda aba atangiye gutekereza gushinga urugo. Iyo umusore ageze ku myaka 18, nibwo aba atangiye kureba urubyiruko rw’ikindi gitsina n’amaso mashya! Ashobora gutangira
kugirana ubucuti na bagenzi be b’igitsinagore, bitari mu rwego rw’imikino ya rwana, kuko aba atekereza kubona mu nshuti ze uwo bafatanya urugendo rw’ubuzima. Ni ukuvuga ko yitegereza cyane imico n’izindi ndangagaciro zinyuranye abona ku nkumi, izo ndangagaciro zikaza zuzuza ize. Mu bihugu byose byo ku isi, imyaka 18 ibonwaho nk’imyaka yo kujya mu rwego rw’abantu bakuru. Umwana aba yakuze, aba ashobora kwifatira ibyemezo ku giti cye, no kugena ubuzima bwe mu bwisanzure ntawe umushyizeho igitsure cyangwa igitugu icyo aricyo cyose.
Mu bihugu byemera amahame ya demokarasi, abayobozi n’ababyeyi baharanira iteka kurera abakura (abavamo abagabo). Nta mugabo ugomba gufatwa nk’umwana, ngo atekererezwe nk’aho we atari umuntu. Umugabo uhamye afatanya n’abandi, ariko uko abona ibintu ku giti cye bigomba kubahwa, kimwe n’uko yubaha iby’abandi. Umugabo uhamye, iyo ushatse
kumuturaho ibyemezo by’igitugu amenya kwihagararaho, ku buryo yubahirwa uko nawe abona ibintu. Ni iki rero gishobora gutuma Umusore w’imyaka 18 afata icyemezo cyo kwitwika, akituraho igitambo bose babireba?
Nta gushidikanya ko umusore uhisemo iyo nzira aba ashaka kwerekana ko ari umugabo uhamye, ko ari umuntu nk’abandi, ko ntawe ukwiye kuza kumuvogerera ubuzima yitwaje icyo aricyo cyose, kabone n’iyo bwaba ari ubutegetsi. N’ubwo ari urubyiruko rukwiye gutozwa guhitamo inzira iboneye yo kwerekana ko rukuze bihagije ko rutari agatobero k’abanyarugomo, nta wabura gutangazwa n’ubutwari bw’umusore wiyemeza guhara amagara ye mu gihe cy’imyaka iryoshye, agira ngo atange isomo ku bashaka kubona.
Ishyaka FPR riri ku butegetsi mu Rwanda ryarenze imipaka y’ibishobora kwihanganirwa.
Hari abakomeza kwibaza aho ishyaka rya FPR ryakuye umuco w’urugomo ryanyanyagije mu banyarwanda, ubu igihe cyo kwihangana kikaba cyararangiye! Reka tugerageza kurebera hamwe isoko y’uru rugomo rwimitswe mu gihugu nka systeme y’ubutegetsi.
-Abantu baritaka ngo ni abasazi!
Umuhanzi nyarwanda yagize ati « kandi reka bibe, nabibonye kare… » Abantu benshi ntako batagize babwira abandi bati izi Nkotanyi muri kwiteza ntizifite imigambi mizima. Bamwe mu bari baramaze gusinda demukarasi, ngo mubareke ntibaturusha ubwenge! Mu yandi magambo, ngo bariya ntibaturusha ubwinshi…mubareke amatora azabavanamo (nk’aho bibwiraga ko ayo matora azongera kuba aya demukarasi umwanzi wa demukarasi ageze mu gihugu), mubareke bakomeze ibitero ntibazafata u Rwanda (N’iyo prefegitura imwe yafatwa ntaco…). None ? Gukenga biruta kuvura. Ubu FPR yafashe igihugu. Iririrwa ikamura mu baturage ibyo ikoresha kugirango irusheho kubapyinagaza. Ba bandi bavuganaga isindwe rya demukarasi ngo ntacyo bitwaye numubareke tuzaba tureba, ubu bose ntibari kuririra mu
myotsi ? Hari ingufu ubu bafite zo kongera gusubiza ibintu mu buryo ?
Banze kugarura bintu bikiri hafi, banga gufata ihene igihebeba bagifite ingufu, none bararira ayo kwarika. Icyo bashoboye ubu ni ukuvumira FPR ku gahera, nk’aho aribyo biyivanaho. Abenshi bambutse amazi kuko bari bafite uburyo bahawe n’abaturage, none ubu abo baturage nibo bari kwishyura. Iyo se si irresponsabilité politique ?
-Ese koko urugomo rwa FPR irukomora kuri gihake ?
Niko benshi babyemeza, uretse ko wasanga kubyemeza gutyo harimo no kureba hafi. Yego nibyo FPR yagaruye ubuhake, ariko urugomo rw’ubwo buhake runyuranye cyane n’indangagaciro z’umuco mu Rwanda. Mu yandi magambo, urugomo rwimitswe mu gihugu rukwiye gushakirwa iyindi ntandaro, kandi iyo nta yindi ni umuco wa gikolonize utaravuye mu batekereje FPR. Ibinyoma byinshi no gushaka gukama u Rwanda byateye umukoloni gufata abanyarwanda bamwe akabategekesha abandi. Ibyo ntibyari mu muco gakondo, ni methode z’ubukoloni dusanga mu bihugu byose bwabayemo. FPR ihagarariwe n’abantu bakomeje kwemera ko hari abantu bamwe basumba abantu nk’uko umukoloni yabitekerezaga.
Abo nibo bumva ko bavukiye kuyobora, kandi ntubabaze ibya demokarasi, iyo ntibaho muri gikolonize. Niyo mpamvu uzasanga FPR ikora neza neza nk’uko umuzungu yakoraga ku gihe cya gikolonize. Umuturage nta gaciro agira. Agomba gufungwa igihe abantu bamwe babishakiye cyose, agakora uburetwa, agahingira umuzungu (mwirabura), yakwica akantu agato cyangwa asuzuguye amategeko y’agahotoro ubwo agakubitwa, agafungwa, akanyagwa utwe, byarimba akicwa nk’ikimonyo. Abo bazungu bashya bayoboye u Rwanda biyambitse uruhu rwirabura ni uko bumva ubutegetsi. Binyuranye cyane no ku gihe cya repubulika zo mu gihe cyashize, aho umuco wo gukolonize usa n’uwari umaze kuranduka. Abanyarwanda
babonye bakira ubukolonize bwa kizungu, ariko ubukolonize bw’abazungu birabura bo muri FPR bwo bazabukira ha Mana.
– Ingengabitekerezo ifasha FPR mu bukoloni bushya iteye ite ?
Ibi byagiye bigarukwaho mu nyandiko nyinshi, ariko kubyibutsa ni ngombwa, kugira ngo abantu bamenye aho bahera bashaka inzira zo kwigobotora igitugu u Rwanda rurimo ubu ngubu. FPR yonse muri marxisme, mu buryo bwayo bwo kugena contrôle yose ku gihugu
n’abagituye ikabahindura nk’abacakara, hanyuma FPR irongera yonka ibere muri capitalisme, ihitamo uburyo busimba (sauvage), bwo guharira inyungu zose z’igihugu mu gaco k’abantu bake cyane. Muri rusange FPR ni igihindugembe, ikaba n’ikirumirahabiri. Ibi bisobanura ko nta valeur n’imwe ihesha agaciro abantu FPR yemera, kuko yahisemo impande z’ibibi dusanga muri marxisme no muri capitalisme. Ubundi marxisme na capitalisme ntibijya imbizi, kuko uwahisemo uburyo ubu n’ubu aba afite icyo ashaka kugezaho abaturage be. FPR rero yo yarabikomatanyije, byerekana ko muri rusange FPR nta ethique politique ikoreraho, bityo kuyita ishyirahamwe rya mafia (amabandi) ryafashe igihugu nibyo bikwiye mu kuyivuga uko iri.
Itarabwoba ry’Inkotanyi ryateye abanyarwanda kwiheba.
Ikimenyetso ndashidikanwa, ni aho umusore w’imyaka 18 afata icyemezo cyo gutanga ubuzima bwe. Ibyo byerekana nta kundi kubishidikanya ko ububi bw’ibikorwa by’abategetsi b’amafuti bwarenze imipaka y’ibishobora kwihanganirwa. FPR igifata ubutegetsi igikorwa cyayo cy’ibanze yagize itya yuzuza igihugu cyose amaprisons (gereza). Wagira ngo nta kindi gitekerezo gikomeye kiba mu mutwe w’abayoboye igihugu uretse amagereza ariyo prisons cyangwa mabuso nk’uko bikoreshwa mu rurimi rwayo. Mabuso wagira ngo niyo centre d’interêt y’ubutegetsi bwa Kagame. Uretse we wenyine n’umuryango we, buri muturage wese usigaye, yaba umusirikari cyangwa umusivili, aba ari candidat potentiel wa mabuso, umuntu ashobora gutabwamo igihe icyo aricyo cyose, haba nyuma y’ikinamico ry’urubanza, cyangwa se haba nta rubanza. Bityo ukopfoye ni mabuso, uwitsamuye ni mabuso, usuze ni mabuso, uciriye ni mabuso. Hapfa kuba hahagaze iruhande umwe mu bambari b’ingoma utagushaka yitwaje ko umucura umwuka, nk’aho uwo mwuka ari FPR yawushyize kuri iyi si !!! Uhinze umurima we uko abyumva ni mabuso, uwicururije akunguka ntasorore ni mabuso, uwiyandikiye agatanga igitekerezo cye ni mabuso, ushyize urutoki hejuru ni mabuso !!!
Nta gikorwa kibaho kidakekwa amababa n’umuntu wa FPR uri mu bandi. Utunamye Kagame atambutse ni mabuso, uwishyiriye utwaka ku gataro ashaka icyo umwana waburaye yahembuzwa ni mabuso, uciye ikigori mu murima we ni mabuso, ushatse urukwi rwo gucana mu ishyamba yitereye ni mabuso, uwizingiye ka nyakatsi mu kwe ni mabuso, uwiboneye akazi kameze neza ni mabuso, uwiyigiye ishuri rye agasaba akazi kajyanye n’ubushobozi bwe ni mabuso, umunyeshuri usaba uburengazira bwe nk’abandi ni mabuso.
Hari aho bigera bigatera n’ibitwenge dore ko ibibi bisekwa nk’ibyiza. Bityo ugendesheje ibirenge ni mabuso, uvuze igifaransa ni mabuso, udatemye insina ku rugo ngo ahatere indabo ni mabuso! Akenshi ibyo bikorwa bya FPR nta kindi biba bigamije uretse kunyunyuza imitsi y’abaturage. Uwiguriye igare cyangwa moto agakora taxi atari uwa FPR ni mabuso, uragiye inka ye mu murima ni mabuso… Mabuso, Mabuso, Mabuso, U Rwanda rwose mbese ni Mabuso. Umuntu wenyine utarebwa n’ikibazo cya mabuso ni Kagame n’abe gusa… Kugira ngo iyo politiki ya mabuso yubahirizwe, FPR yashyizeho uburyo bwo kuragira abantu nk’amatungo. Ibyo yaba ibivana mu mateka cyangwa mu bukolonize ntawabimenya neza. Ikiboneka cyo ni uko abantu batagifatwa nk’abantu, ahubwo bafatwa nk’inka ziragiwe. Imitwe y’abashumba n’abamotsi yakwijwe hirya no hino mu gihugu, ihabwa imbunda n’amasasu yo kuragira izo nka ngo ni abaturage! Ngizo inkeragutabara, ngizo intore, ngizo lokodifensi, ngizo pandagari mu migi etc. etc…
Ni muri iyo climat iteye ityo umuturage ubu yahindutse igihungetwe. Ntawe ukigira mu mutwe, nta wukibaza ikigomba gukorwa, rubanda ni ukugenda ibebera hose ngo idahura n’intore cyangwa pandagari ikabura aho irara ! Abaturage bagize inzara ibatema amara, bagize kugenda bububa nk’ibihahamuke…Aho bukera mu myaka iza nibikomeza bitya u Rwanda ruzaba igihugu kizaba gifite abasazi benshi. Ibyo FPR yo ngo ibifitiye igisubizo, kuko na mabuso zigenewe abasazi zateganyijwe !!! Niba rero umusore w’imyaka 18 afashe lisanzi akimenaho akarasa ikibiriti agahitamo gukongoka, ni ikimenyetso ko abaturage batangiye kubona ko badakwiye gufatwa nk’amatungo kandi ari abantu. « Kubaho kintu turi abantu si iby’i Rwanda », niko indirimbo isingiza demukarasi yavugaga. Umusore wo muri Gisenyi uherutse kwitwika yakoze igikorwa kidakwiye gusubira ukundi mu rubyiruko, ariko rero ashimirwe ko yanze kwitwa igicucu n’ikigoryi mu gihugu cye kandi yari abaye umugabo. Yanze kwihanganira ko udufaranga yaruhiye imyaka yose twajyanwa gutyo n’izi ngetuzi z’inkeragutabara zikuriwe na Ibingira.
Udufaranga twe yari yaraduteganyirije imishinga. Ese ntiwabona uwo musore yari yararangije guhitamo uwo kumufasha mu rugamba rw’ubuzima ? None umwana w’umukobwa yari agishoboye kumusaba iwabo ate kandi ibyo yari yarateganyije, ibyo yari yarabiriye akuya bitwawe mu kanya nk’ako guhumbya n’ingarisi zahawe ububasha bwo kuragira rubanda nk’amatungo ? Ng’uko uko umusore wari ubaye umugabo yahisemo kwereka bene mabuso ko umuntu ari umuntu, kandi ko uwabaye umugabo atagomba kuvugirwamo n’injajwa zahawe intwaro zo kwirirwa ziragiye abantu nk’ibitungwa.
Abanyarwanda bakwivana bate ku ngoyi ?
Biroroshye kubwira abaturage ngo nimwishyire hamwe mwigobotore ingoyi, bazi ko baragijwe imbunda, kandi ababibabwira bicaye I Burayi. Umuturage akenshi ntaba ajijukiwe n’icyo agomba gukora iyo ari ku ngoyi y’igitugu, kandi utekereza wese ibyo yagombye kubyumva. Niyo mpamvu havamo bamwe bagakora ibikorwa byo kwiyahura nk’uko bigaragara ku musore uherutse kwitwika mu Rwanda. Gusa icyo umuntu abona kigaragara kuri uriya musore wo muri Gisenyi witwitse na lisansi, nuko afite koko imico ya kigabo. Kwitwika bisobanura ko yashakaga kutanga akabarore. Nibwo buryo bwo kubwira abamurenganyije ko barenze imipaka kandi ngo n’isi yose ibimenye.Birakwiye rero ko abarebera rubanda, abanyapolitiki n’abandi, bamenya ko iki ari ikimenyetso gikomeye, ko igihe kigeze cyo gushyira hamwe ingamba zifatika zo gusezerera igitugu. Nta yindi message bategereje ngo bagire icyo bakora irenze ikimenyetso cy’uriya musore witwitse. Umunyapolitiki nyawe ni ugaragaza ubwitange mu bihe bikomeye, agafata icyemezo cyo kurengera abaturage atabanje kwicisha inkera ya mucyamo mu magambo ngo ariho aramagana. Kora ndebe iruta vuga numve. Igikorwa nk’icy’umusore twagarutseho muri iyi nyandiko, kigaragaza ko igihe cy’amagambo kigomba gushira hakaza icy’ibikorwa. Ni abahawe rero gusobanukirwa batumwe n’abaturage kuzababera umukiro, bakwiye kubona ingamba nyazo zo gusezerera igitugu cya FPR.
Abwirwa benshi akumwa na bene amatwi.
JC. Bisangwa.
Lu pour vous (jeudi, 17 mai 2012 09:19)
NOS FELICITATIONS A SON EXCELLENCE FRANÇOIS HOLLANDE QUI VIENT
D’ ETRE ELU PRESIDENT DE LA REPUBLIQUE FRANÇAISE
Nous sommes très contents que François Hollande vient de gagner
les élections présidentielles de 2012 en France.
Félicitation à Son Excellence le Président de la République François
Hollande.
Pour le cas du Rwanda (quand Kagame est devenu président du Rwanda),
les choses ont changé aux USA, UK, en Afrique du Sud, en Hollande,
en Belgique et maintenant les choses viennent de changer en France ce
soir. Chaque changement a apporté quelque chose de moins au soutien
qui est réservé à Kagame. Pour le cas de la France, nous espérons aussi
que les choses vont changer en France en contribuant à la chute de
Kagame.
Nous espérons que cette situation de changement généralisé chez tous
les pays amis du Rwanda va continuer à apporter un changement dans la
politique de la région des grands lacs en Afrique et spécialement au
Rwanda qui est la clé de la paix et de la stabilité dans la région des grands
lacs.
Nous demandons à Son Excellence François Hollande de ne pas commettre
les mêmes fautes que son prédécesseur Nicholas Sarkozy qui a piétiné les
valeurs de la France démocratique en se courbant et en se rendant ridicule
face à Kagame qui est le président génocidaire.
Nous demandons l’égalité de toutes les victimes (Hutus, Tutsis et autres ) du Génocide
au Rwanda et au Congo.
Nous demandons à son Excellence le nouveau Président François Hollande
d’être un président qui soutient notre association comme la République du
temps de Jacques Chirac (qui a été le premier Président de la France qui
nous a témoigné sa reconnaissance officielle et son soutien à travers les
divers courriers et en nous invitant dans la fête nationale du 14 JUILLET).
Nous demandons à la gauche et à la France d’être parmi les gens qui nous
soutiennent pour changer les choses au Rwanda.
Nous demandons à la France et à d’autres pays amis du Rwanda de
s’engager fortement dans la lutte contre les criminels qui ont commis le génocide Hutu
et Tutsi au Rwanda et au Congo.
Fait à Bruxelles, le 06 mai 2012
RUTAYISIRE Boniface
Président du Parti Politique Banyarwanda et Président de l’associations des victimes Hutus
et Tutsis TUBEHO TWESE ASBL ET CIVHEMG
TEL : (32) 488 25 03 05
Email : infotubeho@yahoo.fr (yahoo.fr)
HYPERLINK « http://katsumoto1@hotmail.com » t « _blank » katsumoto (jeudi, 17 mai 2012 01:11)
mwiriwe njye nagirango niganirire na gatsibwenene, niko komatsu urayizi cg biri hanze , yewe haracyari akazi kenshi koko njya nibuka kera ingoma zitari zahindugra imirishyo havugwaga ibintu nkibi, ariko ujya umenya ikinyejana turimo?(siecle change) wait and see
nakumiro (mercredi, 16 mai 2012 00:45)
ariko ibyobitutsi byanyu bizabajyeza he?abantu babagabo barahagarara bagatukana pe cyakora mugaragaza indero nakumiro ubwo murareba ibyo bitutsi bizabajyezahe koko ahaaaaaaa
murababaje (mardi, 15 mai 2012 22:45)
banyarwanda mbibwirire aba bandika ibi bameze nkabigishije gikora genocide rubanda rwohasi rukitabira bikomeye burira indege barigendera none abavandimwe bacu ninshuti zabyitabiriye barafunze,none barongeye kandi ?utarabonye azongere!nabibutsaga ngo musubize amaso inyuma mwibuke ibyo bavugaga abo nabo babivugira hanze batitaye kubyo twari tumaze kugeraho dupfa, twicwa ninzara ,bo ntacyo bibabwiye bibera iburayi.muhumure Uwiteka azabadutsindira.
XXXXXXXXXX (mardi, 15 mai 2012 14:43)
Ese yashakaga ko biba nkuko byabaye mubarabu mama wanje?
Ubujiji buragwira, bene wanyu baraboshya bibereye i burayi namwe mukitwika mbese mugakongoka.
HYPERLINK « http://agccongo@yahoo.fr » t « _blank » mukombozi (mardi, 15 mai 2012 10:44)
bose babireba nyamarahari abibwirako bizafataubusa mutegerezemuzabona ako iminsiitubikiye.
@ 65 (lundi, 14 mai 2012 20:59)
Ko numva se wivugiye ba directeur ba ecole primaire nkabangahe, murwanda habaga zingahe? ko utambwiye se ecole secondaire? yewe harabaye ntihakabe!! narinzi ko ugiye kumpa nibura nkabatutsi bari ababurugumestri nibura nkabatatu? ngaho komeza rero umbwire ko abatutsi bategekaga!
F.K (lundi, 14 mai 2012 16:31)
Mujye muduha amahoro abanyarwanda turi mu Rwanda nta mwanya dufite w’amatiku turi kwiyubaka no kubaka igihugu cyacu mukomeze mwandavurize igihugu cyanyu ishyanga ngo murashaka mugati wa mugitondo! Twe turya bike tukaryama nkare ntidusebanya ngo tubashe kuramuka! Murihemukira mughemukira urwababyaye nyamara ntimutekereza ko muzasigira umurage mubi abomahetse!!!
katsibwenene (lundi, 14 mai 2012 14:34)
Aha niho abahutu mubera ibigoryi, ngo yitwitse kubera ingoma ya Kagame ibacinyiza? ko mutiyahuye mu KIVU se muyihunga cg mutahuka? niyo mwakwitwika muri SECTEUR CG DISTRICT ntabwo isi yabura gutembera. Niki kigoryi nacyo cyaneye kuri uru rubuga ngo cyabonye inkuru cyandika niba kimushima se cyo cyakwitwitse kikareka gushuka abahutu benewabo? Ariko namwe mwimenya ko muri mo ba bwenge buke maze mukabashuka. Muzarebe ukuntu twagiramungu yirirwa abashuka yibereye Buraya? Yabonye ukuntu abashuka mwiyicira kinani none arongeye ari kubashuka ngo URUBYIRUKO NIMUREBE IBYO ABANYAMISIRI BAKORA!!!!Hoooooooooooooo! ngaho naze abahe urugero cg yohereze abo yabyaye turebe!!!!!! Ngaho nimwimare mwitwika kurya muvuka nk’imegeri.
Niyo mpamvu…. (lundi, 14 mai 2012 05:40)
Stupide.Ariko waba uzi neza impamvu uriya mwana yitwitse?none se n’ubwambere wumvise abantu biyahura mu bucucu bwabo?erega ubwo ubyuliriyeho ngo ushuke abantu ubagumure! » niyo mpamvu havamo bamwe bagakora ibikorwa byo kwiyahura »iyo uba intwari ntiwari kwirirwa wandika iyi nyandiko,ahubwo nawe wari guhita wiyahura ukaba uwakabiri.Kora ndebe iruta vuga numve.Gabanya ubwenge sha.
Commenter65 (lundi, 14 mai 2012 04:54)
@Wowe watanze comment ya 28 waba uzi ibyo uvuga mbere yo kujya kuri clavier????
Kuvuga ngo nta mututsi WANABAGA directeur w’ikigo cya Primaire waba warabaga ahandi hatari mu Rwanda or aho amakuru y’u Rwanda atageraga!!
Waba uzi umubare w’aba directeurs des écoles non seulement primaires mais aussi secondaire kuko wenda Universités zo zari mbarwa! Kandi nabyo bijyanye n’igihe u Rwanda rwari rugezemo.
Njye naguha urugero rwa hafi mu gace ku Rwanda nzi neza:
Ahahoze ari Taba naguha ibigo bya Primaire birenze 2 ntagiye kure byategekwaga n’abatutsi harimo icya ECOLE PRIMAIRE Kamonyi pourtant KAMONYI ku bahazi ni ahantu hari stratégique mu gihe cya mbere y’indege. Cyategekwaga nuwitwaga Gashumba irindi ndaryibagiwe.
Uwamwungirizaga yitwaga Maître principal yitwaga Kariharya (yari umututsi nawe) bagire iruhuko ridashira kuko bombi bazize génocide.
Gusa urwo ni urugero rwa hafi naguhaga.
Noneho ntituvuze ba vétérinaire naguha urugero rw’uwitwaga Rugwizangoga (umbabarire amazina yandi nagiye nyibagirwa haciye iminsi) gusa we yatuvuyemo mbere ya génocide ariko yari vétérinaire wa Komini Taba yari umututsi rwimbi (mu kinyarwanda nyacyo).
Za écoles primaire GISHYESHYE, MWIRUTE n’ahandi zagiye zose zigira aba headmasters babatutsi,
IPJ wa Kamonyi witwaga Ephrem ni umututsi nubu we aracyariho yanategetse Taba mu bihe byakurikiye génocide!
Wibeshya abantu
kuvuga gusa (dimanche, 13 mai 2012 23:55)
umbaye hafi mba ngukoze muntoke kuvuga byo turabambere nogutukuna amagara araseseka ntayorwa nibaze kagame abereke uko ari ntamikino afite yavuze ko igihugu ariwe wakibohoje namwe rero nimuhaguruke muze ikigali ababagire ibisiga izuba riva cyagwa mujye kubunera mureke abakanire igihe agifite ubutegetsi mwicare mutuze abereke abagaburira bicare barye kuko kuvuga ntacyo bizamutwara azabategeka abagaragure muvuge umwaka ushire undi utahe mwange kumutora amatora ayibe muceceke mumuhe amashyi ubundi muvuge uwo ashyikiriye amumire
bunguri abandi abahamagare abahe isahani barye nibahaga bamuramye ko arumugabo kandi abo nibo bamurwanyaga kumutuka ntacyo bimutwaye arakomeza abe prezida kuvuga ntacyo bizamutwara kandi kumutuka arakomeza abe kagame prezida wurwanda ibyiza niko mwaca bugufi mukareka gutukana


c: text/html

text:
“Abiringiye Uwiteka ntibazakorwa n’isoni” NIYOKWIZERWA Obed
Dukwiye kwiringira Imana tukava kubantu kuko ababyeyi bagutererana ariko Uwiteka niwe wenyine wokwiringirwa, abantu bafite byinshi biringira ubwenge, imiryango,amafaranga,ubwiza ndetse ni inshuti ariko dukure amaso kubantu
Twasomye ijambo ry’Imana ritubwira ngo ugushikamishijeho umutima uzamurinda abe amahoro masa ndetse Daniyeli n’abagenzibe nabo ni urugero rwiza rwo kwiringira Imana kuko bavuze amagambo akomeye baravuga ngo ntaho Imana yacu yatureka,ntituzakuvaho.
Daniyeli yagambiriye kwiringira Uwiteka yemera kwigomwa agambirira kutaziyandurisha ibyo kurya by’ibwami, byatumye Daniyeli agira igikundiro ku Mwami ndetse agirira abanzi benshi. Daniyeli baramuhize bamushakira mu bibi baramubura ndetse kugera naho baperereje bagasanga Daniyeli ntahandi bamukura basanga urukumutegera mu mwanya mwiza wo gusenga.
Daniyeli yakomeje kwiringira Imana nubwo yari afite abanzi benshi impande zose ariko kuko yiringiye y’Imana birangira Daniyeli ahagurukanye intsinzi ava mu rwobo rw’intare amahoro kuko yari yaramaze gusobanukirwa ko ntaw’undi wo kwiringirwa uretse uwiteka.
Yobu nawe yiringiye uwiteka avana amaso ku nshuti ze kuko baramurwanyije ndetse bamushinja ibyaha kandi zari nshuti ze ndetse n’umugore we aramwinuba. kuko ntaho kwiringirwa ariko kuko yobu yari yaringiye Uwiteka wenyine byarangiye atabawe.
Biradukwiye ko twiringira Uwiteka akatubera ubwihisho ntakindi cyokwiringirwa ntamuntu wo kwiringirwa uretse kristo wenyine abantu ibintu birashira ariko kristo wenyine niwe wo kwiringirwa , Imana itugirire neza
Uwiteka adushoboze kumwiringira wenyine tuve kubantu atwambike imbaraga zo kumwiringira wenyine. Nawe usenge Uwiteka akurinde kwiringira icyaricyo cyose keretse kristo Yesu wenyine uwiteka akurinde kwiringira ibindi ahubwo twese dusabe Uwiteka aduhe kwiringira umusaraba abe ariwe duhanga amaso.
Shalom shalom
1,184 total views, 4 views today
1 COMMENTS
-
Imana ishimwe cyane Kandi obed imuhe umugisha🙏🙏

robotstxt: allowed

filter: keep


text:
Menya inzira ijya aho Imana iri, aho iba, n´uburyo wakoresha uyishaka|| atubwiye amagambo akomeye avuga impamvu tugomba gushaka Imana.
Mu cyumweru cyambere cy´umwaka w´amashuri 2021-2022 Ev. MBARUBUKEYE J. Claude atubwiye amagambo akomeye n´impamvu buri wese yakoresha kugirango abone Imana. turaburirwa ngo “Nimushake uwiteka bigishoboka ko abonwa, nimumwambaze akiri bugufi” (yesaya 55:6) nkunda abankunda kandi abanshakana umwete bazambona. hari uburyo…
816 total views, 2 views today
Imana ikeneye umuntu ntikeneye abantu, umuntu imushakaho iki? soma umenye icyo Imana imushakaho!
“Umuntu niyibwira ko ari ikintu kandi ari nta cyo ari cyo, aba yibeshye. Ibyiza ni uko yakwisuzuma mu murimo we ubwe, kuko ari bwo azabona icyo yirata ku bwe, atari ku bwa mugenzi we, kuko umuntu wese aziyikorerera uwe mutwaro.”…
484 total views
Guca bugufi ni intwaro ikomeye yo gutabarwa n’Imana, niwumva ibi ntiwihagarareho!
Shyira ubuzima bwawe muri yesu: Ev. Edissa MUKANSONERA, atuganirije ijambo rikora kumutima, 2Abami 6:5-7 Umwe muri bo agitema igiti, intorezo irakuka igwa mu mazi, arataka ati “Mbonye ishyano databuja, kuko yari intirano.”6. Uwo muntu w’Imana aramubaza ati “Iguye he?” Arahamwereka….
1,964 total views


text:
Umugore wo muri Gana bivugwa ko agurisha icyayi ku bwinshi byavumbuwe ko ashyiramo imyenda ye y’imbere nk’umuti ukurura abakiriya.
Biravugwa ko akoresha imyenda ye y’imbere mu gutunganya icyayi nk’imiti ituma akurura abakiriya benshi.
iki cyari cyaratwaye imitima ya benshi babajwe nibyo uyu mugore yabagaburiraga mu cyayi.
Ikigo gishinzwe ubuzima cyo muri Afurika y’Iburengerazuba abakozi bacyo bamusanze aho hantu acururiza icyayi maze bafata uyu mugore mu gihe basanze akora ibyo yakoraga umunsi ku munsi.


text:
Ingwe ntiyarizi gufata ku gakanu……
Hits: 38
Ufashe ikilindi ni we nyirinkota, kandi uko zitewe niko zikilizwa, ntawuburana n’umuhamba, ariko kandi nta na gahora gahanze. Kuko bucya bwitwa ejo, naho ukorora acira aba agabanya. Harya ngo ubuze uko agira agwa neza? Ubundi se ataguye neza, umunabi wa mwunguriki? Iyo inzira zibaye amahali, uhitamo izikoroheye kugirango zitagufatanya n’urugendo ukananirwa kurusohoza.
Kugendana n’Imana nisomo(lessons) ry’umwihariko abaritsinda nimbarwa mw’isi yabazima.
Kugendana n’Imana ntibyoroshye, Imana yaburiye Cain ko agiye kwica murumuna we Abel, kuki itaburiye Abel ngo yihungire, ko yarizi ko Cain atari buhindure umugambi we wo guhitana murumuna we!!?
Uwiteka Imana yagishije inama Moses, iti reka nice ubu bwoko bwa Israel kuko bufite imitima yinangiye, ni ndangize ngutuburemo abandi b’Israel bafite umutima nku wawe.
Moses arabyanga, bituma atagera mu gihugu cy’isezerano. Iyo ibikora itabanje kumubaza ko yariziko atari bubyemere?
Usinzira areba ikirago aba yigiza nkana, ikimbwa yanze umanika aho ireba,utabusya abwita ubumera, abasangira ubusa bitana ibisambo.
Uhagarariwe n’ingwe aravoma, uwihanganye akama ishashi, ijoro ribara uriraye, umwana wundi abishya inkonda. Ibunyokorome uhagezwa na nyoko. Urugiye cyera ruhinyuz’intwali. Amaboko y’imbokoboko ntasabira inka igisigati. Iyagukanze ntijya iba inturo.
Amaso yamubayemo inyanja. Kwihangana bitera kunesha.


text:
Muri ikigihe usanga abashakanye bakunda kugirana ibibazo aho usanga binavamo impamvu zo gutandukana kwabawe,aho imiryango haraho ibunga amakimbirane akagenda yoroha. Gusa nanone hari igihe kwihangana k’umwe mu bashyingiranywe kugera ku iherezo bikaba ngombwa ko habaho gutandukana, nuko abahoze ari umugabo n’umugore buri wese akajya kubaho ubundi buzima bushyashya aho bamwe bahitamo kongera gushyingirwa abandi bakigumira aho.
Buri wese agira impamvu ze bwite zituma ahitamo gutandukana n’uwo bashyingiranywe, gusa hari impamvu zigenda ziza ku isonga mu gutera gutandukana hagati y’abashakanye ari na zo tugiye kuvugaho muri iyi nkuru.
Impamvu z’ingenzi zitera gutandukana
1. Gucana inyuma
Impamvu iza ku isonga mu zitera gutandukana hagati y’abashakanye ni ugucana inyuma. Nubwo gucana inyuma ari ijambo bamwe basobanura ukundi, ariko hano turashaka kuvuga ibintu byose by’ishimishamubiri ukorana n’uwo mutashyingiranywe. Nubwo buri wese ashobora kwerekana impamvu yamuteye kubikora ashaka kwirengera ariko guca inyuma uwo mwashyingiranywe akabimenya biri ku isonga mu bitera gutandukana.
2. Umutungo
Umutungo ku mpande zose zishoboka uri nawo mu bitera gatanya. Byaba kuba umwe yinjiza amafaranga menshi kurenza undi, yaba kuba umutungo mwari mufite wazamutse cyangwa wamanutse, ndetse no kuba umwe mu bashyingiranywe awusesagura cyangwa ashaka kuwikubira nabyo byose biri mu mpamvu zitera gutandukana.
3. Kutaganira
Ibiganiro byiza ni ishingiro ry’urugo rukomeye. Kutaganira bituma buri wese akora ibye uko abyumva bityo ugasanga gushyira hamwe biragabanyutse nuko unaniwe kubyihanganira agahitamo gusaba gutandukana. Niba ikiganiro mugirana ari intonganya gusa cyangwa se kuvuguruzanya werekana ko ibyawe ari byo bizima gusa urugo rwanyu ruri mu manegeka kuko hakenewe ibirenze aho. Kuganira ku mikoreshereze y’umutungo, ku bitagenda neza (mudatongana) no ku mishinga n’imigambi mufite nibyo bikenewe.
4. Intonganya za buri gihe
Byaba gutonganira ko imyenda yapfubye cyangwa ko watashye bwije cyane, ikintu cyose kirimo intonganya kandi zihoraho cyangiza umubano. Ntabwo rero abantu bose bihangana bingana hari unanirwa kubyihanganira nuko hagakurikiraho gutandukana.
5. Umubyibuho ukabije
Nubwo ushobora kumva ko bishekeje cyangwa se bitumvikana ariko kwiyongera ibiro bikabije ku mugore bishobora gutuma umugabo we atongera kumwishimira naho ku mugabo bishobora gutuma ubushobozi bwo gukora imibonano bugabanyuka kandi ibi byose bishobora gusenya urugo.
6. Kubura ibyo wifuzaga
Bamwe bashyingirwa bafite mu mutwe wabo ibyo bifuza kuzabona bageze mu rugo (marriage ideal). Kenshi rero agera mu rugo akabona ibihabanye n’ibyo yatekerezaga nuko urugo aho kumubera umugisha rukamubera ikigeragezo. Niba warifuzaga umugabo muhora muganira ugasanga uwawe avuga amagambo abaze. Ugasanga wifuzaga umugore uzi guteka neza yahagera ugasanga n’ibishyimbo arabipfubya…
7. Kudasabana
Kutumva ko wowe n’uwo mwashyingiranywe mwabaye umuntu umwe nabyo biri mu bisenya ingo. Hamwe muba mutameze nk’umugabo n’umugore ahubwo mwimereye nk’ababa mu nzu imwe gusa. Uku gusabana hanazamo imibonano mpuzabitsina. Igihe cyose mutagira igihe gihagije cyo gukina, guseka no kwishima, gutemberana agatoki ku kandi, kuryoherwa n’imibonano mpuzabitsina biba bikurura ubwigunge kandi iyo buje haba hari abandi ku ruhande biteguye kubumara uwabugize bityo gusenyuka k’urugo kukaba kuri hafi.
8. Kubura ubwuzuzanye
Abanyarwanda bati nta ngizi yigira. No mu rugo niko bimeze, hakenerwa ubwuzuzanye hagati y’umugabo n’umugore mu bikorwa byose na gahunda zose zireba urugo. Kuganira mujya inama y’icyakorwa no kuganira ku bindi binyuranye kandi hagafatwa umwanzuro wumvikanyweho ni ingenzi mu babana.
9. Gushaka utiteguye
Wateye cyangwa watewe inda, imiryango se ibigushyizemo ni zimwe mu mpamvu zishobora gutuma ushaka utiteguye. Uku gushaka utiteguye bishobora no gutuma ushaka uwo utishimiye cyangwa udakunze ahubwo kuko ubuze uko ugira cyangwa ubuze andi mahitamo. Hari n’abashaka kuko hari inyungu runaka bakurikiye ariko ku buryo wamubaza niba azi icyo agiye gukora mu rugo ukaba wasanga nawe atazi ibyo agiyemo.
10. Guhohoterwa
Nubwo ihohoterwa mu ngo ryahagurukiwe ariko ntitwavuga ko ryarandutse. Guhozwa ku nkeke, gutotezwa, gukubitwa, gukoreshwa imibonano mpuzabitsina ku ngufu ni zimwe mu ngero z’ihohoterwa rikorerwa mu ngo. Ntabwo twashinja uwahohoteye mugenzi we kuba umuntu mubi ahubwo amarangamutima ye ashobora kwangirika bitewe n’akantu gato kaba akavuye kuwo babana cyangwa se ahandi ndetse n’indwara zo mu mutwe zishobora kubitera.
Izi si zo mpamvu zonyine ariko ni zo ziri ku isonga kandi ni impamvu zose zishobora gukosoka mu gihe koko waba ushaka gusigasira ubusugire bw’urugo.


text:
Umufuka Wibikapu, Umufuka Wibikoresho bya Papa & Mama Imikorere myinshi Yurugendo Isakoshi hamwe na Stroller
Ibicuruzwa birambuye
Ibicuruzwa
Ibisobanuro
1. Ubushobozi bunini-.Gupakira ibintu byose ushobora gukenera mumufuka wuzuye wimpapuro, harimo: abafite amacupa 3 yanduye, umufuka wa mudasobwa igendanwa, umufuka wimbere wimbere hanyuma uhita ufata ikariso mumufuka winyuma.
2. Ubwiza-Bwiza-Ibikoresho-Byoroheje, biramba kandi birwanya amazi, bikozwe mu mwenda woroshye, uramba kandi utarinda amazi harimo imyenda myiza ifite uruhu rw’ibikomoka ku bimera hanze, hamwe na polyester irwanya amazi imbere, kugirango ihangane n’imikoreshereze ikabije n’ibihe bibi.
3.Ibishushanyo mbonera bya kimuntu-Kugaragaza imiterere ya ergonomic igizwe na airflow inyuma igishushanyo hamwe na padi yuzuye ariko yoroshye ihumeka, igikapu yimifuka yigituba iguha inkunga yinyuma yinyuma.Guhumeka ibitugu bitugu bitugu bituma byoroha bidasanzwe nubwo bifite umutwaro uremereye wo gutwara.
1.Ntabwo ari igikapu gusa,
nabwo butwara abana bategura hamwe na 2 Main Main & 14 imifuka yagutse.Gupakira ibintu byose ushobora gukenera mumufuka wuzuye,
Igishushanyo cyihariye
Wiyeguriye umufuka wiyo "bihe byihutirwa"
Kwagura Urufunguzo rwagutse kugirango bikworohereze
Manika neza kuri gare yawe kugirango ugende neza
Byuzuye kuri Mama na Papa - Umugabo wawe ntazaterwa isoni mugihe ari kukazi ka papa!
3.Ibikoresho byingenzi byapakiye ibikoresho
Ntukishyure amafaranga yinyongera kubikoresho bikenerwa.Twashizemo ibyuma byabigenewe D-impeta yimodoka hamwe nuhanagura amazi meza adahindura amazi (23l x 15w santimetero) hamwe nigikapu yacu.Igipimo: 11.8lx 7w x 17.3h;Umubumbe: 24L, Uburemere: 1.5lb.


text:
Nubwo afite imyaka icyenda gusa, ariko igikomangoma George azi neza uwo ari we kandi yagarutse ku bwami ku munyeshuri bigana wamusagariye, nk'uko impuguke w'ibwami yabitangaje.
Umuhungu w'imfura w'igikomangoma William na Kate Middleton b'imyaka 40, yabwiye umunyeshuri bigana ko se ari Umwami kandi ko 'ari byiza kurushaho kwitonda' nk'uko umwanditsi w'ibwami Katie Nicholl abitangaza.
Nicholl mu gitabo cye cyitwa The New Royals, yavuze ko George na barumuna be, Igikomangomakazi Charlotte, w'imyaka irindwi, hamwe n'igikomangoma Louis w'imyaka ine, barezwe bumva neza Ingoma ya cyami ndetse no 'kumva ko bafite inshingano'.
Yongeyeho ko mu gihe George yabwiwe ko umunsi umwe azaba Umwami, igikomangoma n'igikomangomakazi ba Wales bagerageza kutamuremereza bamuha inshingano nyinshi cyane.
Nicholl yaranditse ati: 'Barera abana babo, cyane cyane igikomangoma George, bamwereka neza uwo ari we n'inshingano azaragwa, ariko bashishikajwe no kutamuhata inshingano.'
George azi neza ko umunsi umwe azaba umwami kandi nk'umuhungu muto yashwanye n'inshuti ku ishuri, arayibwira ati: "Data azaba umwami ukwiriye kurushaho kwitonda".'
Igikomangoma George yatangiye kubwirwa ibyerekeye izi nshingano ze z'ejo hazaza z'uko azaba Umwami w'Ubwongereza ku isabukuru 'y'imyaka irindwi y'amavuko.'
Igikomangoma George niwe uzaragwa ingoma y'Ubwongereza ubwo se Prince William azaba yatabarutse.
Ibi bivuze ko nyuma y'umwami Charles III uzakurikiraho ari umuhungu we Prince William hanyuma uyu nawe asimburwe na Prince George ubu ufite imyaka 9.
Source : https://umuryango.rw/ubuzima-115/imibereho/article/igikomangoma-george-ku-myaka-9-cyatangiye-gukanga-abanyeshuri-bigana


text:
Perezida Kagame arasoza itorero ry’urubyiruko ruba muri za Kaminuza zo mahanga
Perezida Kagame, kuri uyu wa Kane arasoza ku mugaragaro icyiciro kidasanzwe cy’Itorero Indangamirwa, mu Kigo cy’imyitozo ya Gisirikare i Gabiro mu karere ka Gatsibo, aho abaryitabiriye bamaze ukwezi bahabwa amasomo yo gukunda igihugu hakiyongeraho n’imyitozo irimo iya gisirikare.
Iri torero ryatangiye ku wa 13 Kamena, ryitabirwa n’urubyiruko rw’Abanyarwanda bafite hagati y’imyaka 18 na 35, babaye cyangwa bakiba mu mahanga, ariko bitabiriye itorero Indangamirwa mu myaka icyenda ishize.
Kuva mu 2008 itorero Indangamirwa ryitabirwa n’urubyiruko ruba cyangwa rwiga mu mashuri makuru na za Kaminuza mu mahanga n’abitegura kujya kwigayo, ndetse na bagenzi babo barangije amashuri yisumbuye mu Rwanda bagize amanota menshi mu bizamini bya Leta.
Ubwo yasozaga icyiciro cya cyenda cy’itorero Indangamirwa umwaka ushize, Perezida Paul Kagame yavuze ko igihe kigeze ngo abanyuze muri iri torero bahabwe amasomo bafasha gukarishya ibyo bize mbere.
Yagize ati “Ubutaha tuzafata abamaze kunyura hano guhera ku cyiciro cya mbere kugera ku icyenda, tubashyire ku rundi rwego, tuzagabanya amasomo yandi hiyongere ibikorwa bya gisirikare. Kurasa imbunda z’ubwoko bwose, no kumenya kwirinda aho ziri wowe utazifite.”
Ni itorero ryari rifite imfashanyigisho zihariye zizafasha uru rubyiruko kumva no gusobanukirwa amateka y’u Rwanda, indangagaciro z’Abanyarwanda n’ibindi byabafasha gutegura no kubaka igihugu cyiza.
Muhabura.rw


text:
Yabivugiye mu nama yagiranye n’abayobozi mu nzego zitandukanye mu Ntara y’Iburasirazuba, mu rugendo rwe rwa mbere akimara kurahirira izi nshingano.
Guhera mu kwezi k’Ukwakira, mu Ntara y’Iburasirazuba hakozwe ibikorwa bitandukanye mu guhangana n’ikibazo cy’imihindagurikire y’ikirere, harimo guha abahinzi ifumbire ku buntu n’ibikoresho byo kuhira harimo nkunganire ya Leta.
By’umwihariko mu Turere turindwi tugize iyo ntara, abahinzi bahawe ifumbire ya DAP na Urea kugira ngo abafite imyaka ikiri mito kandi babona imvura, iyo myaka ikure vuba kandi itange umusaruro mwinshi.
Minisitiri Musabyimana, yasabye abahawe ifumbire kandi imyaka yabo yaramaze gukura ku buryo badakeneye kuyikoresha ndetse n’abandi bashaka kuyikemuza ibindi bibazo, kuyigarura igahabwa abakeneye kuyikoresha.
Yagize ati “Niba baraguhaye ifumbire, yari kujya mu bigori ubu bikaba byararangiye ariko ukaba ufite ikindi kibazo cyo gukemuza iyo fumbire uzi neza, nyamuneka ngusabe, ntutegereze ko bazaza kukubaza ngo kuki ubitse amagana n’amagana y’imifuka y’ifumbire utakoresheje.”
Yakomeje agira ati “Niba nta gahunda ubifitiye, ntubisubize iyo byaturutse, biri aho, utegereje ko bizagenda bite? Igihe kiraducikanye kandi wowe ufite ubuhunikiro (Stock).”
Ubundi ifumbire yari igenewe abahinzi bahinze ku butaka buhuje buhinzeho igihingwa kimwe.
Nyamara hari n’abayihawe hatagendewe kui ibyo ahubwo hagendewe ku kuba umuhinzi afite ubutaka yateyeho imbuto aharenga ½ cya hegitari.
Mu Kagari ka Kamagiri, Umurenge wa Nyagatare, Akarere ka Nyagatare, hari abahawe ifumbire yo gushyira ku bigori kandi bitakiyikeneye, ku buryo ibitse abandi bakaba bayigurisha ku bayishaka.
Umuhinzi tutashatse gutangaza amazina ye, yahawe ibiro 50 by’ifumbire ya DAP n’ibindi 50 bya Urea.
Avuga ko yayihawe yarasoje gushyiraho amafumbire ku buryo n’ibigori byari byararengeje igihe itajyaho ahitamo kuyibika.
Agira ati “Imifuka ibiri iri hariya mu nzu, ibigori byanjye nta fumbire bikeneye kuko byatangiye gusambura kandi nari narayishyizeho bwa kabiri, urumva izo ni inyungu ubutaha nzagura nkeya.”
Uyu akomeza avuga ko hari n’abahawe ifumbire barateye amasaka, akanenga uburyo yatanzwemo kuko ngo yajyaga gutangwa mbere kandi nabwo igahabwa abahinzi habanje kurebwa ibihingwa bahinze.
Ukwezi k’Ukwakira kwarangiye Imirenge 50 kuri 95 igize Intara y’Iburasirazuba ifite ikibazo cy’izuba ryinshi, cyane Akarere ka Bugesera.
Mu ntangiriro z’Ugushyingo imvura yatangiye kuboneka, cyane mu Turere twa Kirehe, Ngoma, Rwamagana, Kayonza na Gatsibo, ku buryo abahinzi aribwo barimo gutera imbuto y’ibishyimbo, imyumbati n’imigozi y’ibijumba.
MENYA UMWANDITSI
Umunyamakuru wa Kigali Today/KT Radio
@ SEBASAZAGEmman1
Ibitekerezo ( 1 )
UMURENGE WACU UGIZWE NA 80/100 NABAHINZI ARIKO YAHAWE ABISHOBOYE BYIBUZE 10/100 NIBO BAYIHAWE NIBA ARIKO LETA IBITEGURA NTACYIGENDA NDI GATSIBO RWIMBOGO


text:
•Mugabanye kumva amatara yaka no guhuma amaso
•Kongera itandukaniro ryimyumvire, ibisobanuro byamabara no kugaragara neza
•Shungura 100% ya UVA na UVB
•Umutekano wo hejuru wo gutwara ibinyabiziga
Ubwiza bw'indorerwamo
UO sunlens iguha urutonde rwuzuye rwindorerwamo.Ntabwo barenze imyambarire.Indorerwamo z'indorerwamo nazo zirakora cyane kuko zigaragaza urumuri kure yubuso.Ibi birashobora kugabanya kutamererwa neza hamwe nijisho ryamaso biterwa no kurabagirana kandi ni ingirakamaro cyane mubikorwa bikikije ahantu heza, nka shelegi, hejuru y amazi cyangwa umucanga.Byongeye kandi, indorerwamo z'indorerwamo zihisha amaso kubireba hanze - ikintu cyihariye cyiza cyiza benshi babona gikurura.
Kuvura indorerwamo birakwiriye byombi byahinduwe kandi bifite polarize.


text:
Mu kwitegura umunsi mukuru wa Saint Valentin,abakobwa n’abagore bikundira Padiri cyangwa bikundanira na we ntibicaye ubusa.Barasenga bapfukamye ngo Imana yumve ugutakamba kwabo. Kandi bafite icyizere ko Papa François azabibashyigikiramo kuko batinya kuba abakeba (rivales) ba Kiliziya.Barasaba ngo abapadiri bemererwe kurongora.
Mu rwego rwo gutegura imitima ya benshi batarumva ishingiro ry’icyo kibazo,hari abasanga Papa yatangira ageza ku bupadiri(ordination) abagabo bubatse ingo.Ibi kandi biroroshye kuko mu bihugu byinshi(cyane iby’i Burayi)hari Abadiyakoni (Diacres permanents) bafite n’abuzukuru.
Uretse n’ibyo,ubu buryo bwakuraho urwikekwe hagati y’abandi bapadiri bakiriwe muri Kiliziya Gatolika bari basanzwe bafite abagore kuko bari bavuye mu Baporoso(Eglise calviniste ou anglicane)aho bakoraga nka Pasiteri.Mwene abo baboneka mu bihugu nk’Ubudage,Ububiligi,Ubusuwisi..
Si ibyo gusa kuko hari n’abakristu bo mu nzego zinyuranye babibonamo igisubizo cy’ubukendere bw’abapadiri(crise des vocations)cyangwa umuti w’ibibazo by’abinigurira k’utwana tw’uduhungu(pédophilie).
Nta gusubira inyuma
N’ubwo bimeze gutyo,hari abatabikozwa n’abashaka kumva impamvu.Muri abo harimo umubyeyi ufite umwana we umaze imyaka 5 mu bupadiri. Yiyemeje kumenya igitegereje umuhungu we.Ngo akiri muri iniverisite yari afite umukobwa bacuditse.Ubwo aherutse kumusura, ngo yamubajije uko abyitwaramo,padiri amusubiza ko ategereje icyo Papa azavuga kuri iki kibazo.
Umubyeyi wivugira ko ari umukristu usenga kandi ukunda Kiliziya,ngo iyo arebye abapadiri aho bateraniye,bimutera kwibaza.Ngo ibyo abandi bantu bakora ku mugaragaro ntibibaviremo icyaha,kuki biba icyaha kuri padiri cyangwa akagomba kubikora yihishe?
No mu rugaga rw’ababyeyi batanze izo Ntore z’Imana, babiganiriyeho.Brigitte biramushimisha cyane.Abwira abandi ko amaze kukivuganaho n’Abasenyeri(Evêques)barenze 5.Ngo ariko umwe, n’ubwo igisubizo yamuhaye kitamunyuze,yaramwumije.
Ngo kudashaka abagore kw’abapadiri ni wo musalaba w’ikuzo Kiliziya gatolika yakwiratana kuko ari kimwe mu mwihariko wayo itandukaniyeho n’andi madini.Ikindi ngo ni uko mu binyejana byashize(mbere y’ikinyajana cya 10),ibyo byabayeho.Icyatumye Kiliziya ibihagarika ndetse ikabigira umuziro,kiracyariho.
Kuri uwo Musenyeri,ngo gusubira inyuma kuri iyo ngingo, byaba ari nka byabindi Bibiliya ivuga ngo « Imbwa yasubiye ku birutsi byayo, cyangwa ngo ingurube ikimara kwiyuhagira yongeye kwivuruguta mu isayo« (2Pet.2,22).Ati « Byabaye nk’isengesho ry’amage,sinibuka kuvuga Amen ».
Biri mu nzira
Abazi gutera impigi bo bemeza ko ibintu biri mu nzira.Ngo izera kandi zitabeshya ni ebyiri: iya mbere ni Itegeko-Teka(Décret)ryo ku wa 14 Kamena 2014,Papa François yasinye ryemerera abapadiri bo muri Kiliziya z’Iburasirazuba (Orthodoxes)bafite abagore n’abana, gukorera ubutumwa mu maparuwasi ku buryo busanzwe.
Byumvikane ko iri Tegeko rizageraho rigakomorera n’abapadiri bahisemo kwibanira n’abo bakunda ariko bagombye guhagarara ku mirimo bakoraga muri Kiliziya Gatolika.Inzira ya kabiri ni imyanzuro ya Sinodi ku bibazo byugarije Umuryango(Synode sur la Famille).
Ngo Papa François ntazirengagiza ko Kiliziya na yo ari umuryango(Eglise-famille)urimo abatandukanye n’ababo (divorcés;umupadiri ushatse umugore aba akoze « divorce » na Kiliziya bagiranye isezerano!)ndetse n’ababana n’abandi mu buryo butamenyerewe(gays).Ese bizamworohera?
Ubwo iki cyumweru ari umunsi mukuru mpuzamahanga wo kwita ku buzima no ku barwayi(Journée mondiale de la santé et des malades),Saint Valentin afashe ababishaka kubona umuti w’indwara zimunga urukundo,no kugira ubuzima bubizihiye.
By P.B


text:
Episode 1: Tugeze i Rubavu, jye ntangira gucuruza me2u Gasongo atwaza abantu imizigo…
Episode 1: We – “Munteze amatwi?”
Twese – “Yego”
We – “Gasongo yari umusore nkamwe, twakuranye duherezanya mu Kiliziya, nyuma tuza gutandukanywa n’amashuri, dusoje twagarutse mu rugo, akomeza kumbera inshuti y’akadasohoka, akazi gakomeje kubura twanze kuba abashomeli, ari nabwo twapanze kujya mu mujyi wa Gisenyi (Rubavu) kwirwanaho. Tugezeyo njye nagiye mu bya me2u naho we ajya muri cooperative y’abaterura imizigo y’abagenzi.
Twakomeje gukora tutikoresheje, ndetse bikadutera ishema kuko twitungaga ntitwitwe abashomeri, twahoraga twifuza gutera imbere no guteza imbere imiryango yacu, ababyeyi, na barumuna bacu.
Hari umunsi umwe nari nicaye mu mutaka ku muhanda aho nacururizaga me2u, maze haza imodoka ya taxi, umusore wari wicaye ku ruhande arandembuza.
We – “Tsiiiiii! Umva wowe ucuruza me2u, zana ikarita hano vuba ndi kwihuta!”
Njyewe – “Eh! Ndaje reka nohereze akajana hano ubundi mpite nza mbahe Boss!”
Nahise nohereza me2u ku mukiliya nari mfite ubundi nirukanka njya ku modoka ya taxi yari iparitse ku muhanda, irimo yinjiza abagenzi. Ngezeyo, uwari umpamagaye ahita ambwira.
We – “Umva musore, zana ikarita ya magana atanu hano!”
Njyewe – “Eh! Ntiwumva se ahubwo! Boss, unteje imbere uyu munsi ndanywa agasupu nishimye!”
Ntangira kwisakasaka mu mufuka w’akajire, ari na ko imodoka igenda itsimbura gato gato, agakarita nkamuherereza mu idirishya na we atangira gukora mu ikofi ari na ko nanjye niruka inyuma y’imodoka, Chauffeur ashyiramo vitesse ya kabiri imodoka insiga gutyo.
Ooohlala! Ubwo nikoreye amaboko imodoka nyitegereza irenga numva ndababaye cyane, nkiri aho numva urushyi mu mugongo ngo pyaaa! Nahise mpindukira vuba vuba mbona ni Gasongo!
Njyewe – “Gaso, ndeka nta mikino ndiho wangu, ubu uzi ko maze guhomba ay’umunsi wose.”
Gasongo – “Hhhhhh! Nakubonye wiruka ukurikira imodoka nibuka rya somo watsindaga twiga muri primaire ryitwaga EPS! Ariko uzi kurambika amaguru ku kibuno weee! Kuba igusize ni uko ahari utariye!”
Nakomeje kwitegereza Gasongo numvaga mushoboye naterura nkajugunya hejuru, yamanuka nkamufunga, ariko kubera blague ze zamfashaga gusunika ubuzima ndaseka na we araseka. Twese dukomeza gusekera icya rimwe burya iyo wibutse amwe mu mateka wabanyemo n’umuntu niho ha handi haza igihe cyo guseka no mu bibabaje. Tugiseka.
Gasongo – “Eee! Kinga nabonye, urabona igihe wasekeye!”
Njyewe – “Nawe ndabona rya kara wogesha amenyo ryarakoze akazi! Uzi ko noneho usigaye useka simbone igishyimbo mu menyo!”
Gasongo – “Hhhhhh! Reka ahubwo mbe ngiye ndebe ko nabona uwo ntwaza ay’agasosi akaboneka, kandi wibuke ko tugomba no kwishyura ubukode bw’akazu tubamo!”
Nkigira icyo mvuga, Gasongo yahise yiruka akurikira imodoka yari izanye abagenzi ngo arebe ko hari umuzigo yafataho ikiraka, nanjye nsubira ku mutaka aho nacururizaga me2u.
Nubwo nasaga nk’uwirengagije ko nari maze guhomba, nakomagaho agatima nkumva akajinya karaje ariko ngahita nigarura ngakomeza ubuzima kuko buriya ahantu nkaho ni ho ubutwari no kwihanganira ibyo utabasha guhindura biba bikenewe!
Nakomeje akazi n’imbaraga nyinshi, byageze hafi saa mbiri z’ijoro ngitegereje Gasongo ngo dutahane ariko ndamubura ni ko gufata umwanzuro wo kwitahira.
Nzinga umutaka nkubita ku rutugu ndazamuka ndatambika gato ngeze hirya ahantu habaga dépôt ya Bralirwa nsanga hari ikamyo irimo ipakirwa ndebye neza mbona nguwo Gasongo akazi kamubanye kenshi, nanjye nguma aho niyumvira stories zisekeje cyane zari ziri aho.
Ntibyatinze imodoka barangije kuyipakira baranabahemba duhita dufata inzira twigira aho twitaga muri ghetto! Tukigerayo dusanga Boss w’aho twabaga ahagaze ku muryango.
Boss – “Ngize amahirwe mbaboneye hafi, ngira ngo iyi tariki murayibuka, ngaho rero mwishyure amezi abiri mundimo!”
Twahise turebana dutangira kwisakasaka mpereza Gasongo ayo nari mfite aho na we ashyiraho ayo yari afite tuburaho ibihumbi bibiri, ngiye kuyabikura kuri mobile money nsanga nayamaze.
Gasongo – “Boss! Muri iyi minsi ko ikibuga kiri kunyerera, wakwihangana ukaba ufashe aya ngaya andi tukaba tuyashaka ejo ko ureba connection zanze?”
Boss – “Eraaa! Ngo iki? Ni mwebwe cyanyereranye mwenyine se? Ese connection zibura mugiye kwishyura inzu gusa? Ahubwo se ayo ni angahe ubundi mushaka kumpa?”
Njyewe – “Boss! Erega ibintu bya online ni hatari, biranze da! Mwihangane muyakire dore turaburaho ibihumbi bibiri byonyine! Natwe ntabwo tuba twanze kwishyura ahubwo ni ibihe turimo bituma tutajyana amafaranga mu ntoki, nawe se ntuzi akazi dukora, hari igihe agukirigita ukaba uranyarutse unyweye agasosi imibare ikaba irapfuye!”
Boss – “Eh! Kandi koko ngo ntawe ukibika amafaranga mu masogisi, ngaho muzane ayo!”
Boss yahise agenda, nanjye ndeba agafunguzo ndafungura turinjira, dusohora imbabura dutangira kwitekera tuniganirira, agasosi karashya Gasongo akora ubugari asoje dutangira kurya.
Gasongo – “Bro, njye kabisa ndabona binaniye pe! Ndumva ngiye kwisubirira mu rugo nkajya gufata isuka ngafasha ababyeyi guhinga!”
Njyewe – “Gaso, ubwo se aka kanya uviriyemo mu majonjora koko? Nkaho wakoze imyitozo myinshi ikipe ukinamo igatsinda imikino yose ndetse kuri finale ugacyura igikombe, none ngo uratashye?”
Gasongo – “Muvandi, none se ko n’ayo dukorera twakaguzemo agapantaro cyangwa agakweto tuyarekura tuyareba ahubwo tugasigaramo n’amadeni? Bro, uzi ko dukorera inda gusa!”
Njyewe – “Niba natwe turakora tukigaburira tukaryama tugasinzira, ntuzi ko se hari n’ababurara? Bro, reka ibyo gutaha n’ubundi urabizi uko wasize mu rugo iwanyu bimeze, uzi ko ubu bazi ko uzagaruka nko ku Bunane ubazaniye ibisorori n’ibiringiti bishya! Ahubwo courage musore wanjye!”
Gasongo – “Hhhhhhhh! Uti ibisorori rwose! Ariko Bro, ugira utuntu tw’utwizere ntazi ahantu udukura.”
Njyewe – “None se utagize icyizere ni gute waba uwo wifuza kuba we? Ahubwo courage ubu ni bwo umukino uryoshye! Urumva ukeneye umusimbura se?”
Gasongo – “Ewana kabisa nta bintu by’abasimbura ahubwo ni ukuri urakoze kundema agatima. Uzi ko burya bwose ukuze!”
Njyewe – “Hhhhhh! None se wari uzi ko nsaziye ubusa nk’igihaza koko? Buriya nubwo ntari we ariko umusaza asazana uruhara ari nako asarura ubwenge!”
Gasongo – “Eeeeh! Ni byo Bro, reka tumare kano kagari turyame iby’ejo bibare umuhanda twirirwaho.”
Njyewe – “Hhhhhhh! Uti akagari Bro? Ejo ubwo tuzarya umurenge!”
Twese – “Hhhhhhhhhh!”
Twagize vuba birumvikana nk’abantu b’abasore tuba turasoje twinjira mu buriri. Sinajyaga ndota ahubwo nakangutse mu gitondo kare kare nkangura na Gasongo twihumura mu maso mfata umutaka nkubita ku rutugu. Gasongo na we akubitamo igisarubeti na courage nyinshi twerekeza ku muhanda w’umukara aho Imana yari yaragennye ko tuhakura igeno ryacu rya buri munsi.
Twagezeyo Gasongo akata inzira ze nanjye nkomeza ha handi nacururizaga me2u, nkizamura umutaka mbona umugabo usa nk’aho ari munini ukuntu, burya umuntu uri VIP iyo akugezeho uhita ubyibwira.
Njyewe – “Eh! Boss, ni karibu rwose, tubahe agakarita k’igihumbi se?”
We – “Ni ko musore, mu bantu bose bacururiza hano ni wowe wigumuye?”
Njyewe – “Gute se Boss?”
We – “Umva ngo arijijisha, ubwo se ntabwo uzi ko guhera uyu munsi bitemewe gucururiza hano ku muhanda?”
Njyewe – “Eeeeh! Bwana muyobozi rwose ntabyo nari nzi mumbabarire.”
We – “Bimenye wimura umutaka wawe ugenda ubu tuvugana!”
Njyewe – “Ubu se koko mwaretse wenda nkigiza hepfo gato ko iyi seta ari yo nkuraho agafunguro?”
We – “Ariko wa musore we urumva cyangwa?”
Nabonye ntacyo nkiramira nzinga umutaka ndahindukira ndagenda, nerekeza mu du quartier aho hafi ngeze ahantu ku muhanda w’amabuye wabonaga ko hari ingendo z’abantu batandukanye nshinga umutaka ntangira gucururiza aho.
Hashize nk’iminota mirongo itatu ntawe umbajije, ntangira kumva nshitse intege ndetse numva n’ibitotsi biraje ntangira guhondobera si nzi ukuntu numvise umuntu ankozeho nshigukira hejuru.
Njyewe – “Karibu kiliya, tubahe ama unités y’angahe se?”
Nabivugaga nisakasaka aga telephone natangishaga me2u mu kureba neza uwari unkozeho mbona n’umukobwa mwiza wari ushinguye, yari yambaye aka gofero keza k’ubudodo mu mutwe, yambaye aga singlet k’umweru, hasi yari akenyeye igitenge mu guhuza amaso na we mba ngize amasoni ndeba hasi.
We – “None se ko mbona unaniwe wakwitahiye aho kugira ngo usinzirire ku muhanda?”
Njyewe – “Mwihangane nari nshitswe gato, ariko ubusanzwe ni ukuri ntanga service nziza kiliya!”
We – “Eh! Byo birashoboka ndabona rwose tutazongera kugura unités kure, ngaho mpa aya magana atanu.”
Njyewe – “Murakoze! Mwakire mushyiremo numéro zanyu.”
Namuhereje aga telephone amaso nyahanga hakurya ibintu by’amasoni byari byantanze imbere, arangije kwandika arampereza mushyiriraho amafaranga ubundi arahindukira aragenda, nanjye mboneraho kwirebera ingendo ye n’uburyo yari ateye neza, ntiraririye ubanza ari bwo bwa mbere nari mbonye umukobwa mwiza pe!
Ubwo yarakomeje gato akingura igipangu cyari hepfo gato ndikanga, amaze kwinjira mbona kugarura amaso gusa ubanza uwo mukobwa yari umunyamugisha kuko nyuma ye haje abakiliya benshi ndikanga numva ndishimye.
Nakomeje gucuruza na courage nyinshi, byageze nka saa kumi nshuruje nka me2u z’ibihumbi bitanu, kuri njye byari ibyishimo!
Nka saa kumi n’imwe nkiri aho ndetse nakira abakiliya, hari umusore umwe waje mu bakiliya basaga nk’aho babaye benshi akomeza kwihagararira hirya gato arangariye muri telephone ye nini cyane ku buryo nagize amatsiko yo kuyireba ariko ndifata nkomeza akazi kanjye maze abakiliya basa nk’abagabanutse aranyegera arambwira.
We – “Bite se wangu?”
Njyewe – “Ni byiza Boss!”
We – “Ndabona washinze akantu k’ubwenge hano?”
Njyewe – “Nibyo Boss! Ahantu nakoreraga batumenesheje mpitamo gukinga isoni hano!”
We – “Ahubwo iyo uba waraje kera, hano hantu ni cyo cyahaburaga kabisa!”
Tukiri muri ibyo, nabonye wa mukobwa wanguriye ama unites ya magana atanu azamuka ava iwabo gusa nabanje kumuyoberwa kubera ukuntu yari yikozeho ryatse, ya masoni yanjye ahita aza nirebera hasi, arakomeza araza no ku mutaka ngo baa!
We – “Uh! Ubu se koko ntuzahomba?”
Njyewe – “Kubera iki se Mabuja? Rwose kuva cya gihe sinongeye gusinzira!”
We – “Hhhhhh! Oya si ugusinzira mvuga ahubwo nyine wanyoherereje me2u inshuro ebyiri, nari nkuzaniye andi magana atanu yawe rero!”
Njyewe – “Eeeeh! Murakoze cyane Imana ibahe umugisha.”
We – “Hhhhhh, sawa rero!”
Uwo mwana mwiza w’umukobwa yahise agenda, ndebye wa musore wari ugihagaze aho mbona amaso yayamuhanze, ndamureka yimara ipfa, ahindukiye ahita ambwira.
We – “Njyewe nitwa Brown, ntuye hariya ruguru gato kuri kiriya gipangu cy’icyatsi.”
Njyewe – “Eh! Hariya mbona hinjiye iriya modoka nziza?”
We – “Yego! Niho mu rugo rero, ewana ndashaka unkinire aka Game rero.”
Njyewe – “Eh! Akahe ka Game se Boss?”
We – “Nitwa Brown humura winyita Boss, ahubwo nyine ndashaka unshakire numero ya telephone y’uriya mwana w’umukobwa uvuye hano, ni ukuri uyimpaye nagura, kuva nava muri America nibwo mbonye umukobwa mwiza! Mbabarira umfashe ndakwinginze!”
Njyewe – “Uh! Ushobora kuba wamukunze ariko? Uzi ko nakurebaga nkabona wahezeyo neza neza!”
Brown – “Eh! Ntakubeshye kwihagararaho ni ukwipfuka umunwa! Uriya mwana kumureba agenda birenze kureba film nziza zibaho ku isi. Ukuntu yatambukaga disi atababaza isi, uriya ambwiye ngo mbe inkweto ze ajye ankandagiramo nabyemera, burya koko Imana izi kurema ndabibonye! Ahubwo muvandi urazimpa se?”
Njyewe – “Oh! Urihangana nanjye ntazo mfite, buriya nanjye mubonye gutyo nk’abandi bakiliya.”
Brown – “Bro, nyine reba numero woherereje me2u inshuro ebyiri ubundi uzimpe ibindi ndirwariza, ni ukuri ndakwinginze mpoza umutima utamamo impumuro y’uriya mwana w’umukobwa, ndamushaka weeee ……………!”
Online Game, ntuzacikwe na Episode izakurikira….
********************


text:
Guhindura imikorere yo hejuru 100W
Ibicuruzwa birambuye
Ibicuruzwa
Urusaku rwinshi: ≤200mVp
Igihe cyo gufata: amasegonda 5. min. @ 230Icyinjira, umutwaro wuzuye
Gutinda gufungura: amasegonda 3. max. @ 115Vac
Amabwiriza agenga umurongo: ± 2%
Amabwiriza agenga imizigo: ± 5%
IBIDUKIKIJE BIDUKIKIJE.
Ubushyuhe bukora: 0 ~ 40 ºC
Ubushyuhe bwo kubika: -20 ~ 80 ºC
Ubushuhe bugereranije: 10% ~ 90%
Uburebure mugihe gikora: 5000M
Ibipimo byihariye
Imikorere idasanzwe
Imikorere idahwitse yerekana ihindagurika ryumubyigano uhita utanga amashanyarazi mugihe umutwaro uhindagurika cyane. Ibi birimo impinduka za voltage hamwe na voltage yumurongo. Kuri ubu iyo urwego rwumutwaro ruhindutse, niko imbaraga za voltage zihagarara, nibyiza, kandi bigahinduka neza, ni byiza.
Guhindura imbaraga
Kubitanga amashanyarazi nikimenyetso cyingenzi cyane, iki kimenyetso gishobora kumenya ibyiza nibibi byo gutanga amashanyarazi. Kurwego rwo hejuru rwo guhindura imikorere, nibyiza.
Kugabanya imbaraga zisohoka nimbaraga zinjiza. Kurugero, niba amashanyarazi afite ibyinjijwe na watt 100 nibisohoka bya watt 80, imikorere yo guhindura amashanyarazi ni 80%
IBIKURIKIRA
Serivise yumwaka 1
Urwego rukora neza: VI
Kubaga: 1-4KV
ESD: 4KV / 8KV
Imbaraga za dielectric Hi-Inkono: 3750Vac / iminota 1
Ikizamini cyo guta: 1 Inguni, Impande 3, Ubuso 6 buri kimwe. Tera mu ndege ya sima, Uburebure: 100cm
UMURIMO RUSANGE.
OVP: Amashanyarazi azahita agaruka mugihe amakosa yakuweho
SCP: Ibisohoka birashobora kugabanywa nta byangiritse, no kugarura imodoka
OTP: Nta byangiritse, nta guhindura ibintu
OCP: Amashanyarazi azagarurwa mumodoka nyuma yikosa ryakuweho
MTBF: 50Kh min. kuri 25 ºC ku mutwaro wuzuye Yegeranye.
EMC: Icyiciro cya FCC B, CISPR22 Icyiciro B, GB17625, EN55032, EN55014, EN55015, EN55020, EN55024, EN61000-3-2, EN61000-3-3
Uburemere: Mak. 0.401kg, 40pcs / Agasanduku
UMUTEKANO
60950: CB CE GS SAA CCC UL CUL PSE
Isosiyete ifite ibyemezo bya ISO9001 na ISO14001.
Kora akazi keza mubikorwa byubusabane, cyane cyane komeza gahunda nziza yumusaruro, ufite ibikoresho byuzuye bya sitasiyo ikora, kugirango umusaruro ube mwiza. komeza ibidukikije, wirinde umwanda n ivumbi. Shimangira imiyoborere kurubuga, utezimbere cyane ubuyobozi "6S"
Isosiyete ifite ubusobanuro busobanutse bwibikoresho byingenzi kandi ikomeza umubano mwiza naba bacuruzi binyuze mubuhanga:
Ibice byumutekano, nka fus, Y capacator, X capacator, transformateur, fotokopi, varistors, thermistors, nibindi bigomba kumenyeshwa ikirango ukurikije icyemezo cyumutekano.
TT: 30 & mbere, kuringaniza 70% mbere yo kohereza
Kwishura L / C birashobora gutekerezwa nyuma yigihe cyubufatanye (mubisanzwe nyuma yumwaka)


text:
Minisitiri w’uburezi mu Rwanda, Dr Uwamariya Valentine yavuze ko Guverinoma yafashe icyemezo cyo guhindura amasaha yo gutangira amasomo ku munsi mu rwego rwo kuzamura ireme ry’uburezi ryakomwaga mu nkokora n’ibibazo birimo igicuku bamwe mu bana babyukaga.
Guverinoma yaraye ihinduye amasaha akazi katangiriragaho n’igihe kasorezwaga, aho abakozi bazajya batangira akazi saa tatu z’igitondo (9h00) bageze saa kumi n’imwe z’umugoroba (17h00), habariwemo isaha 1 y’ikiruhuko, bikazatangira kubahirizwa kuva muri Mutarama 2023
N’ubwo bimeze bityo ariko, amasaha yo gutangira ishuri yo ni saa mbiri n’igice z’igitondo (8h30) kugeza saa kumi n’imwe z’umugoroba (17h00) nkuko byasobanuwe kuri uyu wa Gatandatu.
Mu kiganiro ‘Dusangire Ijambo’ cyo kuri uyu wa Gatandatu kuri RBA, Minisitiri w’Uburezi, Dr Uwamariya Valentine yavuze ko Guverinoma yemeje ko guhera muri Mutarama 2023, amashuri yose abanza n’ayisumbuye azajya atangira saa mbiri n’igice z’igitondo agasoza saa kumi n’imwe z’umugoroba mu rwego rwo kuzamura ireme ry’uburezi.
Yagize ati: “Iyo saha n’igice [yongeweho] ni iyo gufasha abana n’ababyeyi kubera ko nkuko mwabibonye ikibanza n’ukuzamura ireme ry’uburezi.
Twarashakishije dusanga ari mu karere dutuyemo ka Afurika y’Iburasirazuba, ari twe twatangiraga kare. Uganda na Tanzania batangiraga saa mbiri bakarangiza saa kumi, Kenya nibo barangizaga n’igice.Twarenze ahatwegereye tujya no mu Bihugu bya Aziya kuko nibo tuzi ko bakora cyane ariko twasanze bakora amasaha make kuri ayo.
Twagiye kureba ubushakashatsi dusanga abana batangira amashuri atari kare mu gitondo hagira icyiyongeraho ku bijyanye n’uburezi bwabo ku ishuri ariko tuza no kubona n’ikindi buriya hari amasaha yagenwe abana bagomba gusinzira.
Mbahaye nk’urugero abana bari munsi y’imyaka 12 baba bagomba gusinzira hagati y’amasaha 9-11, ab’ingimbi hagati y’amasaha 8-10. Urebye amasaha batangiriraga basinziraga amasaha ari munsi y’umunani, ibyo nabyo bikagira ingaruka mu bijyanye n’imyigire yabo ku ishuri.
Ikindi nanone hariho kuzinduka bikabije. Murabizi ko amashuri iyo yatangiye abana bahora barwaye kubera kubyuka igicuku no kuburana n’ababyeyi babatwaraga jugujugu cyangwa bakabaha imodoka zikabatwara.
Iyi saha n’igice yiyongereyeho izafasha abana kuruhuka bihagije kugirango bashobore kwiga neza ndetse ifashe ababyeyi bafite imirimo bo bahawe amasaha 2 yiyongereyeho umwanya wo kubitaho no kubageza ku ishuri ababasha kubagezayo. Ibyo nibyo byashingiweho mu kugena ayo masaha”.
Ku rundi ruhande, Umunyamabanga wa Leta muri Minisiteri y’Ubutegetsi bw’Igihugu, Ingabire Assoumpta, avuga ko icyemezo cyo guhindura amasaha y’akazi n’ay’amasomo bigamije kurengera umuryango.
Yagize ati: “Muri iyi minsi turi muri politike yo kureba imikurire y’umwana. Ntabwo wareba imikurire utarebye umwana yaruhutse ryari? yafashe iki? afite n’imbaraga, ubwonko bumeze neza kandi yanahawe n’ibituma ajya kwiga. Kandi munarebe neza bimaze n’iminsi n’amasaha yo kuruhuka arafata amafunguro ku ishuri kandi Leta yabishyizemo imbaraga cyane.
Umuryango ni ikintu gikomeye, niwo Igihugu gishingiyeho kuko kidafite umuryango wubakitse ufite abana bafite uburere bwiza buboneye ntabwo twaba tugira abanyarwanda bazakomeza kubaka Igihugu.
Ayo masaha mwayatinzeho ariko muzarebe iyo umuntu afite inshingano nyinshi zo gukora ntabwo ayubahiriza. Yumva hari ikintu yararanye kandi agomba gutanga raporo cyakozwe na saa kumi n’ebyiri yaba ari ku kazi ariko Leta ikavuga iti: “ababyeyi babyaye reka tubahe umwanya bite ku bana kuko umwana atitaweho n’abamubyaye aho haba hari ireme riba ribuze ku mikurire ye”.


text:
Musanze: Hatangijwe umushinga uzibanda ku mikurire y’umwana
Ku bufatanye na Leta, Umuryango Mpuzamahanga ukorera mu Rwanda witwa Humanity&Inclusion watangije ku mugaragaro umushinga ugamije guteza imbere imikurire iboneye y’umwana na serivisi zidaheza.
Ni umushinga ugiye gukorera muri Musanze, Gicumbi, Muhanga na Karongi, aho uzibanda mu ngo mbonezamikurire hagamijwe guteza imbere imikurire y’umwana no kumurinda igwingira n’ubumuga.
Uwo mushinga watangirijwe mu Karere ka Musanze ku itariki 08 Ugushyingo 2022, ugiye gukorera mu mirenge irindwi, ariyo Nkotsi, Gashaki, Shingiro, Kinigi, Remera, Cyuve na Musanze.
Mu nama nyunguranabitekerezo mu ishyirwa mu bikorwa ryawo, yitabiriwe n’abakozi mu karere bafite mu nshingano ubuzima, Abajyanama b’ubuzima n’abakora mu bigo nderabuzima, abashinzwe amashuri abanza, abahagarariye abafite ubumuga n’Abanyamabanga Nshingwabikorwa b’imirenge, basanze hari byinshi uwo mushinga uje gukemura ku bibazo by’igwingira n’ibibazo by’abafite ubumuga.
Ubuyobozi bw’umuryango Humanity&Inclusion, buremeza ko uwo mushinga uzibanda cyane cyane ku buzima, mu kurinda umwana indwara n’ubumuga kuva asamwa kugeza ku myaka 12.
Bankundiye Gisèle uhagarariye Umuryango Humanity&Inclusion muri icyo gikorwa, avuga ko ibyo bagiye kwibandaho muri uwo mushinga utangiye muri 2022 ikazageza 2026, ari ubuzima bw’abana n’ubw’abafite ubumuga.
Ati “Uyu mushinga urakorera mu bigo mbonezamikurire by’abana, tukazibanda muri za ngo ntoya ziyemeje kwishyira hamwe kugira ngo zakire abana batoya, ku buryo muri buri murenge tuzakoreramo tuzibanda byibura ku ngo ebyiri zizaba icyitegererezo ku buryo izindi zizazireberaho”.
Honorine Tuyishimire wari uhagarariye abafite ubumuga, ati “Ni amahirwe akomeye ku bantu bafite ubumuga cyane cyane abana, kuko wasangaga umubare munini utitaweho, abakura nabi, abo ababyeyi bajugunya, abo batitaho ngo bamenye n’uburyo bwo kubafasha ugasanga babayeho mu buryo bugoranye. Ntekereza ko uyu mushinga uje gukemura ibibazo bimwe na bimwe abo bana bahura nabyo”.
Uwo muryango wasuye ingo mbonezamikurire zinyuranye zo mu Murenge wa Nkotsi, aho wageneye izo ngo ibikoresho binyuranye bazifashisha mu mikurire y’abana birimo ibiryamirwa, udukinisho dukangura ubwonko bw’abana n’ibikoresho by’isuku.
Ni muri urwo rwego ababyeyi barerera muri izo ngo bishimiye uwo mushinga, bavuga ko abana babo bagiye kwiyungura ubumenyi.
Akingeneye Chantal, urerera mu rugo mbonezamikurire rwa Tumenye, ati “Nishimiye uburyo abana bacu bagiye kurushaho kujijuka, ubundi umwana iyo yiga akoresha ikintu, ntaho bihuriye no kumwigisha afata mu mutwe ibyo atabona. Twishimiye ibi bikoresho bahaye abana bacu, bagiye kujya mu mashuri abanza bazi ubwenge bwisumbuye”.
Mutuyimana Consolée ati “Kuba tubonye ibikoresho birajijura abana, bizabafasha kubera ko baziga babireba bitumwe ubwonko bwabo burushaho gukanguka”.
Ni umushinga washimwe n’ubuyobozi bw’Akarere ka Musanze, nka kamwe mu turere dutanu mu Rwanda dufite umubare munini w’abana bagwingiye.
Kamanzi Axelle Umuyobozi w’Akarere ka Musanze wungirije ushinzwe imibereho myiza y’abaturage agira ati “Ingo mbonezamikurire ni umuti urambye udufasha guhangana n’ikibazo cy’igwingira n’umwanda mu bana, kuba tubonye umufatanyabikorwa ugiye gufasha izo ngo, nta mpungenge z’uko ibikoresho bigiye gutangwa bizapfa ubusa ahubwo bije gusubiza ikibazo twari dufite. Ababyeyi bazigishwa bumve neza uruhare rwabo mu mikurire y’umwana”.
Uwo mushinga uterwa inkunga na Leta y’u Bubiligi na Luxembourg, uzakorana kandi n’ibitaro bya Gahini na Gatagara ndetse n’Umuryango nyarwanda wita ku barwaye igicuri, ukazakorera mu ngo mboneza mikurire 44, mu bitaro bine, ibigo nderabuzima 25 n’ahandi.
MENYA UMWANDITSI
Umunyamakuru wa Kigali Today/KT Radio
@ mutuyiserv


text:
3pcs Umunsi w'abakundana imbwa twine igikinisho cyimbwa yoza amenyo
Ibicuruzwa birambuye
Ibicuruzwa
Video
Ibicuruzwa Ibisobanuro
Ibikoresho: Ibi bikinisho byumugozi wimbwa bikozwe mumigozi yipamba, iramba kandi ihamye kuyikoresha, itangiza ibidukikije kandi nta ngaruka mbi yo guhekenya no kuruma, umutekano kuyikoresha, ntibyoroshye guhindura, kurira cyangwa kumena, guha imbwa zawe igihe kinini cyo gukoresha hanyuma ubongereho byinshi bishimishije.
Impano y'umunsi w'abakundana ku mbwa yawe: Ibikinisho by'imbwa 3pcs bigizwe na "Ndagukunda" ku munsi w'abakundana, bihuza neza n'umunsi mukuru w'abakundana, uburyo bwiza bwo kwereka imbwa yawe uko ubakunda kandi ubitaho ku munsi w'abakundana.
Ingano: Igikinisho cyimbwa yamagufwa gifite uburebure bwa 15cm.Kunda igikinisho cyimbwa 14 * 12cm.Igikinisho cy'amaguru y'inkoko gifite uburebure bwa 15cm.Birakwiriye imbwa ntoya nini nini yo guhekenya no kuruma.
Ongera ubucuti n'imbwa yawe: gusetsa umugozi usekeje wimbwa, bifasha mumahugurwa yimbwa no gukorana, inzira nziza yo kongera ubucuti nimbwa yawe, bigira uruhare mubuzima bwimbwa bwimbwa, nabyo byiza mukwoza amenyo no gukanda amenyo, kwirinda indwara yinyo. .
Inyungu zo kubona iki gikinisho: Icyo uzabona: uzabona ibice 3 by ibikinisho byumugozi wimbwa, ubwinshi buhagije burashobora guhaza imbwa yawe ubuzima bwa buri munsi cyangwa gukoresha iminsi mikuru;Ibara: umutuku n'umuhondo.
Ibisobanuro birambuye
Icyumba Cyicyitegererezo Cyacu
Kuki Duhitamo
—— IGICIRO CY'IGIKORWA
- Ibintu 10 byumwuga QC, itsinda rikomeye kandi ryumwuga
-Kurikiza hamwe nubuziranenge mpuzamahanga
—— IKIPE YUMWUGA W'UMWUGA
-Imyaka 15 yuburambe bwo gukinisha ibikinisho
-Ibishushanyo bishya buri cyumweru
-Ibicuruzwa bitandukanye birushanwe
—— UMUNTU UREKE GUKORA
-Kure MOQ, Tanga ibicuruzwa byikizamini na serivisi ntoya yo gutumiza
-Gutanga vuba, ubushobozi bwihuse bwo gutanga
-Kuranga ikirango na paki


text:
Ahari urukundo n’umubano, Imana iba ihari.
Tugeze ku cyumweru cya 5 cya Pasika. Isomo rya 2 ni iryo mu ibaruwa ya 1 ya Yohani Mutagatifu (3, 18-24). Yohani aragira ati “Twana twanjye, ntitugakundane mu magambo no ku rurimi, ahubwo mu bikorwa no mu kuri”.
I.Gukundana se bivuga iki ?
Reka tubanze tuvanire inzira ku murima abumva ijambo “urukundo” n’inshinga “gukunda”, bakibwira ko nta kindi bisobanura kitari “imibonano mpuzabitsina”. Turaza kureba ahubwo ukuntu iyo bene iyo mibonano itarimo urukundo igira ingaruka mbi cyane.
1. Igisobanuro cya mbere cy’ijambo “urukundo” n’inshinga “gukundana” ni cyakindi twabonye muri Dusangire Ijambo yo ku cyumweru cya 3 cy’Igisibo ari cyo : “Ibyo mwifuza ko abandi babagirira byose, namwe mubibagirire. Ibyo mutifuza ko abandi babagirira, namwe ntimukabibagirire” (Matayo 7,12; Tobiya 4,15). Bibiliya iduha ibindi bisobanuro by’ayo magambo byunganira cyangwa se bikubiye muri kiriya gisobanuro cya 1.
2. Nka Paulo Mutagatifu yandikira Abanyaroma (12, 15.18), arababwira ati “Mwishimane n’abishimye, murirane n’abarira. Bishobotse mu rugero byabaturukaho mwebwe, mubane mu mahoro n’abantu bose”. Umuntu utarangwa n’urukundo abigenza ate ? Ababazwa n’uko mugenzi we amerewe neza, agashimishwa n’uko mugenzi we ababaye cyangwa amerewe nabi. Ndetse mu rugero bimushobokeye, uwo muntu utarangwa n’urukundo akora ibishoboka byose kugirango mugenzi we ababare. Si ko byagombye kugenda.
3. Mu gitabo cy’Abalevi (19,18) Imana irabwira buri wese muri twe iti “Uzirinde kwihoorera no kugirira inzika abo mu muryango wawe. Ahubwo uzakunde mugenzi wawe nkawe ubwawe. Ndi uhoraho”.
Ibi ntabwo byoroheye kamere muntu muri rusange, bikarushaho gukomerera Abanyarwanda ku buryo bw’umwihariko. Mu muco wabo wa gakondo harimo guhoora. N’imvugo yabo irabatamaza ngo “ingoma idahora aba ari igicuma, ugusuriye ntumusurire agirango uri ikiburannyo”. Aha dushobora kuhasanga umwe mu mizi y’ubwicanyi bw’indengakamere bukomeje kuranga u Rwanda cyane cyane kuva mu w’1990 kugeza ubu.
Iyo umwami w’u Rwanda cyangwa uw’i Burundi yatangaga umuntu (iyo yabaga ategetse ko yicwa), yagomba kwicirwa hamwe n’abo mu muryango we, cyane cyane ab’igitsina gabo, uhereye ku bahungu be. Impamvu ni uko umwami yagiraga ati “Byanze bikunze, abahungu be bazatekereza kumuhoorera. Ibyiza rero ni ukuvira inyuma (i Ruhande) rimwe, bose bakajyana kugera n’abari mu nda za ba nyina”. Ngo “umwana w’inzoka ni yo nzoka”. Mu kirundi babyitaga “gufoonya”. Ikindi abami b’u Rwanda n’ab’i Burundi babikoreraga kwari ukugirango “abasigaye bashye ubwoba, baceceke kandi bayoboke”. Ngaho ahaturutse wa mugani ngo “Umwami yica so, ukamutura”. Ituro ryashimwaga ibwami kurusha ayandi yose ni inka.
Ikibi kiri mu guhoora ni uko inzirakarengane ari zo zihagwa. Ikindi ni uko bibyara inzigo, ni ukuvuga urwango ruhoraho kuva mu gisekuruza kugera mu kindi. Ni agatereranzamba kuko n’“utarabona uburyo bwo guhoora asangira n’uwishe se”, ariko yazabona uburyo bwo kumuhoorera ntiyibuze kubikora. Pastori Martin Luther King we yagize ati “Njyewe icyo nangira ibyo bintu byo guhoora ijisho ku rindi, ni uko uburi kera twazasigarana buri wese ijisho rimwe gusa”. Ahari yari yibagiwe ko hari abahoora amaso abiri ku jisho rimwe, amenyo atatu ku ryinyo rimwe, ku buryo ushobora gusanga hari n’abatakigira ijisho cyangwa iryinyo na rimwe.
Ni igitangaza kubona abantu nka Nelson Mandela cyangwa Martin Luther King batarigeze na rimwe bavuga Abazungu nabi, n’ubugome Abazungu babagiriye babahora ko ari Abirabura, bakagerekaho no guharanira uburenganzira busesuye bwabo bwite n’ubw’abandi Birabura. Abo bagabo bombi bari bakwiye kubera urugero Abanyarwanda bose, cyane cyane Abahutu n’Abatutsi bahora bashihana.
4. Mu mutwe wa 13 w’ibaruwa ya mbere Paulo Mutagatifu yandikiye Abanyakorinti, aratubwira ibindi bisobanuro by’ariya magambo yombi, akaba ari na byo biranga umuntu ukunda. “Ukunda arihangana, yitangira abandi, ntagira ishyari ; ukunda ntiyirarira, ntiyikuririza ; nta cyo akora kidahwitse, ntarondera akari ake, ntarakara, ntagira inzika, ntiyishimira akarengane, ahubwo ahimbazwa n’ukuri”. Mu ntangiriro z’uyu mutwe, arabanza agasobanura ko icyo mwene muntu yakora cyose, ingabire yaba afite izo ari zo zose ; niba habuzemo urukundo, byose,bihinduka imfabusa. Ni muri urwo rwego dushobora kongera kuzirikana ku ngaruka z’imibonano mpuzabitsina itarangwamo urukundo. Zimwe twarazibonye, izindi twarazumvise : kwangana hagati y’abavugaga ko bakundana, inzigo mu miryango, gukuramo inda, gutesekara mu buzima, ibirwara bikomeye, kwiheba, ubwicanyi, n’ibindi byinshi.
II. Mugenzi wanjye se ni nde ?
Mu ivanjili ya Luka (10, 25-37) umwigishamategeko w’Umuyahudi yabajije Yezu amwinja itegeko risumba ayandi. Yezu amusobanurira neza cyane ko ari iry’urukundo. Undi, kugirango yikure mu isoni, aramubaza ati « Ariko se mugenzi wanjye ni nde ? ».
1.Tutiriwe tujya kure, mugenzi wawe wa mbere ni uwo mu muryango wawe, umuturanyi, inshuti, abo mukorana. Twibaze rero : Abashakanye bose, abavandimwe, abaturanyi, abakora ahantu hamwe bagomba kwiriranwa buri munsi ku kazi, abo bantu bose barakundana ? Bamwe barakundana, ariko abandi bangana urunuka.
2. Mugenzi wawe ni umuntu wese ugukeneye. Ni cyo gisubizo dusanga mu mugani w’Umusamaritani mwiza Yezu yifashishije asubiza wa mwigishamategeko wamubarizaga kumwinja no kwikura mu isoni.
ʺMuri abo uko ari batatu [Umufarizayi, Umuleviti, Umusamaritani], uwo ukeka ko ari mugenzi w’uwaguye mu gico cy’abajura ni uwuhe ? Umwigishamategeko arasubiza ati «ni uwamugiriye impuhwe». Yezu aramubwira ati « Genda, nawe ugenze utyo » ʺ (Lk 10, 36-37).
Mugenzi wawe ni umuntu wese ugukeneye, kabone n’ubwo atabikubwira kubera isoni, ubupfura (pudeur) cyangwa kubera ko yibwira ko nawe ubwawe wibonera ko akenenye ubufasha bwawe. Ingero ni nyinshi : uriya mugabo abajura bari bagize inoge, nta n’ubwo yashoboraga kwitabariza. Umusamaritani mwiza yaramubonye, aribwiriza, aramutabara. Ntabwo byorohera umuntu mukuru, umubyeyi kujya gusaba cyangwa kugabuza mu bakiri bato, abana, abakwe cyangwa abakazana. Bagomba kwibwiriza. Iyo batibwirije, bagwa muri cya cyaha bita mu gifaransa « péché par omission » ari byo bisobanura « kudakora icyiza washoboraga gukora kandi wari ubitegetswe ». Nta muntu ushobora guhora abwira uwo bashakanye ati « uranyibuke, uranyibuke, uranyibuke ». Oya, agomba kwibwira, naho ubundi wakwibaza niba agukunda.
Kubera ko mugenzi wawe ari umuntu wese ugukeneye, abazatsinda urubanza rw’imperuka ni abazahinguka imbere ya Yezu, bakumva arababwiye ati ʺNimuze, abahawe umugisha na Data, muhabwe Ingoma mwateguriwe kuva isi ikiremwa ; kuko nashonje mukamfungurira ; nagize inyota mumpa icyo kunywa ; naje ndi umugenzi murancumbikira ; nari nambaye ubusa muranyambika, ; nari ndwaye, muransura ; nari imbohe muza kunsura…. Ibyo mwagiriye umwe muri aba bavandimwe banjye baciye bugufi, ni jye mwabaga mubigiriraʺ (Matayo 25, 34-40).
Abandi bazatsinda urwo rubanza ni ʺabagira inama abadashobora kuyigira, abatiganyiriza kwigisha, gusobanurira no kujijura injiji, ababurira abanyabyaha, abahumuriza ababaye, abamenya kubabarira, abihanganira abababuza uburyo, abashyingura abitabye Imana n’abasabira abakiriho n’abapfuyeʺ (les 7 œuvres de miséricorde corporelle et les 7 œuvres de miséricorde spirituelle).
3. Imana mu byo ikora byose yifashisha abantu. Burya yifashisha n’abategetsi kugirango abategekwa babone umukiro, amahoro, umunezero n’ibindi byiza byose biyiturukaho. Abategekwa bakeneye abategetsi kugirango ibyo byose bibagereho. Ni yo mpamvu Mutagatifu Agustini yagiraga ati ʺHaramutse hari Leta itarangwa n’urukundo rugaragarira mu butabera, iyo leta yaba ari iki ? ʺ Agasubiza ati ʺYaba ari igico cy’amabandi gusa nta kindiʺ. Nanone Mutagatifu Agustini yabivugaga mu kilatini ati ʺRemota itaque iustizia quid sunt regna nisi magna latrociniaʺ (La Cité de Dieu, IV,4 : CCL 47, 102 : La pléiade, Paris 2000, p. 138). Mu gifaransa bifite ingufu kurushaho kuko bivugitse kuri ubu buryo : ʺUn Etat qui ne serait pas dirigé selon la justice se réduirait à une bande de vauriens, comme l’a dit un jour Saint Augustin : ʺRemota itaque iustizia quid sunt regna nisi magna latrociniaʺ (BENOÎT XVI, Lett. Enc Deus caritas est, Libreria Editrice Vaticana, Roma, 2006, n° 28).
4. Mugenzi wawe ni umuntu wese, umunyamahanga n’uwo mutagira icyo mupfana, waremwe mu ishusho ry’Imana nkawe, Umwana w’Imana akaba yaramupfiriye nk’uko yagupfiriye nawe. “Icyo Imana yakunze, wowe wacyanga ute ?” Aha ni ho Mutagatifu Farasisiko w’Asizi yageraga agasoma n’ababembe kuko yagiraga ati “aba nabo ni abana b’Imana kimwe na njye”, ndetse agakunda kandi akubaha ibidukikije byose kuko nabyo ari ibiremwa by’Imana. Ibyo bigaragarira cyane muri ya ndirimbo ye yitwa Le Cantique des Créatures (ou du Soleil) mu gifaransa, « Cantico delle Creature » mu gitaliyani. Mu kinyarrwanda twabyita « Indirimbo yo gusingiriza Imana mu biremwa byayo ».
5. N’umwanzi wanjye ngomba kumukunda, aha ngo nuko na we yaremwe n’Imana ?
Yego nyine ugomba kumukunda kubera impamvu nibura ebyiri :
1° Kuko nawe Imana igukunda kandi utari shyashya (miseke igoroye),
2° Kubera ko urugero ugomba gukurikiza atari urw’ababi kukurusha, ahubwo ari urw’abeza kukurusha, uwambere muri bo akaba ari «So uri mu Ijuru ugusha imvura ku babi no ku beza……Mwebweho rero, muzabe intungane nk’uko So wo mu ijuru ari intungane » (Matayo 5, 43-48).
III. Umuntu udakunda umuvandimwe we abonesha amaso ntashobora gukunda Imana atabona (1Yohani 4, 20-21).
None se barya bose bavuga ngo bihaye Imana, barya birirwa basenga bakarara basenga, ariko mu buzima bwa buri munsi ugasanga ari bo bamerera abandi nabi, twabavugaho iki ? Kuba barabatijwe, kuba basenga, kuba barihaye Imana, ntabwo ari ibibi, nta n’ubwo bagombye kubireka. Ahubwo bakwiye kwongeraho ikibuze, ari cyo « urukundo ». Bene abo no ku gihe cya Yezu bariho, Yezu akabazira cyane kubera ko bangaga guhinduka. Yabitaga indyarya, impumyi, abasazi, ibisambo, ibirumirahabiri, ibituro birabye ingwa, inyoko z’impiri, ibirura byitwikiriye impu z’intama n’ibindi (Matayo 23). Bene abo ni bo Yezu abwira ati ʺUmbwira wese ngo Nyagasani, Nyagasani si we uzinjira mu ngoma y’Ijuru, ahubwo ni ukora ibyo Data uri mu ijuru ashaka ʺ (Mt 7, 21). Icyo Imana Data uri mu ijuru ashaka ni uko dukundana.
Umwanzuro
Ubu nahagarara ngashinga icumu, nkavugango nasobanuye ibirebana n’itegeko ry’urukundo mbimarayo ? Kwaba ari ukubeshya kandi nanga ibigabo bibeshya. Uwakwifuza kugira icyo amenya kurushaho kuri iri tegeko ry’urukundo yasoma nibura : 1. Gatikisimu ya Kiliziya Gatolika, n° 1822-1829, 2. Incamake (Compendium) y’iyo Gatikisimu n° 455-598, 3. Ibaruwa (Lettre Encyclique) ya Papa Benedigito wa 16, Deus Caritas est (Imana ni urukundo)yo muri 2006. Abagize amahirwe yo gutunga « internet » cyane cyane mu rugo bashabora kuyisangaho izo nyandiko mu ndimi zikoreshwa kurusha izindi ku isi. Icyihiturwa ariko ni uko dutangira gukundana ; twaba dusanzwe dukundana, tugakomeza gukundana kurushaho. ʺAhari urukundo n’umubano, Imana iba ihariʺ. Ahari urwango n’umwiryane……
Icyumweru cyiza kuri mwese
Padiri F. Rudakemwa.
Karegyesa Kelvin (dimanche, 06 mai 2012 20:46)


text:
Imashini yo gucukura Gantry CNC
Ibicuruzwa birambuye
Ibicuruzwa
Ibisobanuro ku bicuruzwa
Imashini yo gucukura Gantry CNC ifite gucukura, guhuza ibitekerezo, gukanda, gukanda no gusya urumuri, ikoreshwa cyane mumiyoboro y'urukiramende, amasahani, no gutunganya ibice byubatswe.
Imyitozo isanzwe ya radiyo ikenera umukoresha umwe ashobora gukora kwandika, gucukura no gutunganya ibyobo byindege.Operator afite akazi kenshi ko gukora, kandi umuntu ntashobora gukora igihe cyose.Kurangiza cyangwa ibihangano bigenwa nigikorwa cyabakozi nuburambe.Kandi ubu bwoko bukora ntibushobora kubyara umusaruro.Imashini zicukura rero CNC zirashobora gukemura ibibazo byavuzwe haruguru kandi bizana neza.Umukozi umwe yakoraga imashini nyinshi za CNC icyarimwe.Imashini zicukura CNC zikomeza gukora, zongera umusaruro, zifite umutekano muke, akazi gakomeye neza kandi gahoraho.
Igikoresho cyimashini kigizwe ahanini numubiri, gukora, gantry, umutwe wimbaraga, sisitemu yo kugenzura imibare, sisitemu yo gukonjesha nibindi bice.


text:
Inyigisho yo ku cyumweru cya 28, Igihe gisanzwe, Umwaka B
“Mwigisha mwiza, nkore iki kugira ngo mbone umurage w’ubugingo bw’iteka?” Aya magambo Yezu yayabwiwe n’umusore w’umukungu wari uhangayikiye iherezo rye. Mariko ntagaragaza uwo muntu uwo ari we mu mazina ye. Birashoboka ko ari nta zina afite cyangwa se afite amazina menshi. Ni umuyahudi nk’uko bigaragara ko akurikiza amategeko ya Musa. Ni umusore, bishoboka ko yaba afite hagati y’imyaka 25 na 30, ibi bikagaragarira m’uburyo avuga ubuto bwe nk’ibintu byahise kandi akibasha kubyibuka ndetse akaba ahangayikiye n’iherezo rye, byumvikana ko agifite imyaka imbere ye yo kubaho.
Ni umukire, wamenyereye gukoresha amafranga ye, ni umunyamirimo uhora afite uburyo bwo gukora ibintu byinshi. Uwo mukire kandi aracyari muto, aracyafite ishyaka rya gisore, mu buzima bwe atwarije gukora ibintu by’agatangaza, niyo mpamvu tumwumva yegera Yezu ati: “mwigisha mwiza, nakora iki kugira ngo nzagire ubugingo bw’iteka ho umurage?”. Muri iki kibazo turabona mo uwo muntu azi ko yihagije. Kugira ngo asabe atyo ni uko yari azi ko icyo asaba cyose ahita agikora.
Ikimushishikaje ni ubuzima bw’iteka, kandi akibwira ko ashobora kubugezwaho n’ibikorwa bye, n’amatwara ye. Nawe ati: “nakora iki kugira ngo mbone umurage w’ubugingo bw’iteka?” ni umuntu w’umunyamirimo, utunganya ibyo akora byose kandi uhora yibaza n’icyo yakora kurushaho.
Igisubizo cya mbere Yezu yamuhaye kigaragaza ko uwo muntu azi ijambo ry’Imana. Yezu ati: “uzi amategeko? Ntuzice, ntuzasambane, ntuzibe, ntuzabeshyere abandi, ntuzagirire undi nabi, ujye wubaha so na nyoko”, ni ukuvuga aya nyuma mu mategeko y’Imana, yo kubuza gusa, avuga ibyo umuntu atagomba gukora, avuga ku mibanire y’abantu.
Ukubana neza n’umuturanyi, ntumwangirize, ukubaha ibintu bye by’ingenzi cyane cyane ubuzima bwe, urugo rwe niba yubatse, umutungo we, icyubahiro cye…Yezu kandi aramwungura inama agira ati: “uhangayitswe n’ibintu ushobora gukora, sibyo ahubwo ni umubano ugomba kugirana n’abantu, ubuzima bw’iteka ntabwo umuntu abugabana, abuhabwa n’Imana”.
Padiri Jean Claude KAMARAMPAKA


text:
Mu rwego rwo guhimbaza Yubile y’imyaka 25 Diyosezi Gatolika ya Gikongoro imaze ishinzwe, Umushumba wa Diyosezi ya Gikongoro yagennye ko Yubile izahimbazwa hakurikijwe ibyiciro bitandukanye by’Abakristu ndetse na Komisiyo z’ingenzi zishingiyeho ubuzima bwa Diyosezi.
Imihimbazo ya Yubile yabimburiwe no guhimbaza Yubile y’umuryango. Ibyo birori byabereye mu rwego rwa Diyosezi muri Paruwasi ya MBUGA ku cyumweru tariki ya 01 Mutarama 2017. No mu yandi maparuwasi bagerageje guhimbaza iyo Yubile ku rwego rwa Paruwasi. ibirori byo mu Mbuga byabimburiwe n’Igitambo cya Misa cyayobowe n’Umushumba wa Diyosezi ya Gikongoro Musenyeri Célestin Hakizimana ari kumwe na Padiri Yohani NDAGIJIMANA, Prezida wa Komisiyo y’umuryango mu rwego rwa Diyosezi n’abandi Basaseridoti akikijwe kandi n’imbaga y’Abakristu besnhi basagutse Kiliziya ya Paruwasi bari biganjemo abagabo n’abagore bari bakereye gusubira mu masezerano yabo y’Ugushyingirwa.
Igitambo cya Misa cyakurikiwe n’ibirori byaje kurogowa n’imvura nyinshi yaje ari nk’umugisha Imana ihaye imiryango.
Byose byashojwe n’Ubusabane hagati y’Umwepiskopi, Abasaseridoti n’imiryango.


text:
Ku wa 08 Ukwakira 2022 hashyinguwe umubiri w’umubyeyi Rév.Pasteur Mugaju Cyubahiro Zarothie ku Kiziba mu Minembwe muri Kongo Kinshasa, witabye Imana ku wa 30/09/2022, Kimironko mu Rwanda, ku gicamunsi cyo ku wa 07 Ukwakira 2022 yasezerewe mu cyubahiro ku cyicaro gikuru cy’Itorero Methodiste Libre i Gikondo, yashimiwe ubutwari, ubupfura n’ibyishimo byagiye bimuranga mu buzima bwe kuva yakiriye Kristu nk’Umukiza.
Me. Ruberwa Manywa wahoze ari Visi Perezida wa Repubulika Iharanira Demokarasi ya Kongo (RDC) akaba n’Umuyobozi w’Ishyaka rya RCD, yahumurije umufasha we asize n’abana be agira ati ‘‘Mukomere, ndabahumurije, yari inshuti yanjye, yari intwari, ntituzi uzongera guhagarara mu mwanya we, Imana ni ko yabishatse’’. Me. Ruberwa Manywa washenguwe cyane no kwitaba Imana kwa Rév. Pasteur Mugaju, yavuze ko uwo mubyeyi yabahaga inama.
Mgr Kayinamura Samuel Umuyobozi w’Itorero Methodiste Libre mu Rwanda yatanze ubutumwa bwo kwihanganisha umuryango wa Rév. Pasteur Mugaju, avuga ko atazahwema kwakira abakozi b’Imana bazaba bavuye mu gihugu cy’abaturanyi cya Kongo bitewe n’ibibazo bagiye bahura na byo, ko yiteguye kujya atanga ubufasha ku bakozi b’Imana.
Mukiza Charles waje aturuka i Kinshasa akaba n’intumwa yabatuyeyo, yavuze ko inama ze yazikuraga muri Bibiliya, ubuhanuzi, ko mu gihe yabaga atanga inama yasubizwagamo intege n’imbaraga, nubwo ibibazo byagiye bigaragara mu karere k’imisozi miremire ya Minembwe, yavuganaga ubuhanga yari afite.
Kanyiki Mahota Ruterera umwana wa murumuna we waturutse muri Leta Zunze Ubumwe z’Amerika, yavuze ko yari umujyanama we, inyenyeri n’indorerwamo mu misozi miremire ya Minembwe, yagize ati ‘‘Umubyeyi Rév. Pasteur Mugaju Cyubahiro Zarothie, ndashima Imana ko muherekeje, ntiyapfuye arahari, yaranzwe n’ibyishimo, kuzura Umwuka Wera, ni yo twavuganaga kuri telephone narabyumvaga, ari muri twebwe, kurama ni ukugira uwo usiga, dukamire imiryango n’igihugu, kugira ngo imiryango ijye imenya aho twavuye’’.
Kanyiki Mahota Ruterera ahamya ko Rév. Pasteur Mugaju yari intwari birenze umuryango yavutsemo, kuko yakundaga abantu n’igihugu, avuga ko nk’umugabo uko azaba ejo abifitemo uruhare, ko yabibutsaga amasezerano y’Imana ku gihugu, cyo kimwe n’Abisirayeli n’amagufa ya Yoseph ko Imana itazabura kubikiranura.
Umwe mu bana waturutse muri Amerika yatanze inka 6 ashimira abagize uruhare mu gufasha umubyeyi we, kubera ko bamwitayeho, ashimira umubyeyi ko yakundaga gusoma Ijambo ry’Imana, kuririmba no kunezerwa.
Abana be mu buhamya bwe kimwe n’abaturanyi bavuze ko Rév. Pasteur Mugaju yakunze kurangwa n’imbabazi n’urukundo rudasanzwe, aho yakunze kwita abana be, abakazana be, abakwe be, abita ‘‘mama’’ na ‘‘Data’’, bahamya ko nta mwenda abasigiye, kuko yabatoje gusoma ijambo ry’Imana, gukunda abantu bose no kugira urukundo.
Abana be bashimira Imana ko umubyeyi wabo atitabye Imana mu gihe cyashize hari corona bakaba bamukoreye ibirori bingana bityo, bavuga ko yakundaga cyane Itorero rye Methodiste Libre, kuko yarikundaga n’umutima we wose.
Umwe mu bana ba Gasigwa b’abaturanyi uherutse gutahuka mu kwezi kwa kanne, yavuze ko buri uko yabyaraga umwana yahembwaga na Pasteur Mugaju mu bana 5 yaramaze kubyara, uyu mwaka kimwe n’umwana wasizwe na Pasteur Ndisabiye watabarutse, avuga ko mu mwaka wa 2004 afite imyaka 25 yasengewe kuba Pasteur,.
Ko abashumba bamusengeye bagize bati ‘‘Nukurikiza uko Rév. Pasteur Mugaju yabikoze uyu murimo ushinzwe uzawushobora, turashima ko yatubibyemo Ijambo ry’Imana, yamuduhaye nk’impano y’Imana yatse mu Abasita, iramuduha, twari imiryango 6, atugira umuryango 1, aho tugeze bakavuga ko ari bene Mugaju’’, batanga inka izarera abana basizwe na Pasteur Mugaju.
Bitandaro yashimiye Imana muri Zaburi 90: 12 hagira hati ‘‘Utwigishe kubara iminsi yacu, uburyo butuma dutunga imitima y’ubwenge’’.
Umuvandimwe bavukana Mutorero, umubabaro n’agahinda kenshi yavuze ko yagiriwe amahirwe yo kuvukana na Rév. Pasteur Mugaju ati ‘‘twabuze umugabo, twavuganaga tutazi ibizaba ejo’’.
Umuvandimwe we yatanze umukoro kujya bahora basengera abami n’abatware kugira ngo abaturage bahore mu mahoro.
Umwe mu bana be Nyafuraha Mugaju akaba imfura y’umukobwa, yavuze ko Papa wabo yababibyemo imbuto y’urukundo, ashimira musaza we Kamandwa ko yamusigiye inkoni y’ubushumba ko yahabaye mu kumusukaho amavuta. ati ‘‘Asinziriye nk’imfura, intwari n’umukozi w’Imana’’.
Umugore wa Rév. Pasteur Mugaju Rahaba Nyiramasomo ahamya adashidikanya ko Imana yamaze kwakira umutware we, yagize ati ‘‘nzi aho yagiye sinshidikanya, yari umukozi w’Imana, yadukundaga, yarantetesheje, nagize amahirwe yo kuvuka mu inzu z’Abakristu, Data uko yarameze na we ni ko yarameze’’.
Ahamya ko iyo umwana we yarwaraga umugabo we yamusengeraga agakira, avuga ko yamubereye umugabo we anamubera musaza we, amushimira ko amusigiye umuryango w’abana bazima, kuko yabareze neza b’Abakristu.
Kamandwa Ruterera Umwana we w’imfura mu bahungu, yavuze ko Papa we yashatse mu 1963, icyo gihe Mulele irabatera yica mama we na mama wa Buseni mwene se wabo. Yabyaye umwana we wa mbere mu 1967 I Mirimba.
Umwana we avuga ko babonaga se nk’impano Imana yabahaye, kuko yaganiraga na bana be n’umugore akuzura Umwuka Wera. yavutse mu 28/08/1942 ahitwa I Gatobwe, 1950 ni bwo bwa mbere yahuye n’abasenga, atozwa gusenga na sé wabo Sebikamiro, mu 1958 yabaga kwa nyirarume, icyo gihe yahuye n’umuntu ubasha kumurondora avuga ukuri, yumva ngo hari icyinjiye muri we.
Rév. Pasteur Mugaju yabatirijwe mu Gishembwe 09/06/1958. Mu mwaka wa 1963 yashakanye na Sophia Nyirabakiza babyarana abana 3, umwe yitabye Imana hasigaye 2 b’umugore wa mbere, umukobwa n’umuhungu. Ashaka undi mugore babyarana abahungu 4 n’abakobwa 6, umwe yitabye Imana. Abana bamukomokaho ni 39.
Rév. Pasteur Mugaju yize ishuri ry’Iyobokamana (Théologie) imyaka 3, yakoze amahugurwa y’ubuhinzi, kuzigama no kugurizanya n’amajyambere y’icyaro.
Uhereye mu 1958, yabaye mu nzego z’itorero, mwalimu w’Itorero, Pastor, Rév. Pasteur, yahamagawe mu buryo busobanutse, ntabwo yarwaniye kuba Pastori. Mu 1972, abantu batumwe mu Mizinga kugira ngo bamubwire ko Imana imukeneye kujya gukorera Imana ku Kiziba, yaramaze imyaka 50 ahakorera umurimo w’Imana.
Yakoreye Imana Kiziba, mu Rudabagiza, ku Kivumu, I Gaseke, yagiye atumwa ahantu havutse amakimbirane y’ibibazo, kuko yarazi kuyakemura bakamugirira icyizere.
Rév. Pasteur Mugaju yabaye umunyamasengesho udasanzwe, yasengeye mu butayu, agakunda gusoma cyane Bibiliya, yari umuhinzi ntangarugero, akaba umujyanama w’Itorero, Leta n’imiryango itandukanye.
Yaranzwe no guca imanza z’amahugu, mu buryo yavugishaga ukuri hari abatinyaga kumugana, yacaga imanza zananiranye, yatangije ivuriro iwe mu rugo, kuri ubu ryabaye Ibitaro bikuru.
Umunsi umwe yarose isahani nini cyane irimo amazi, ku rugara rwayo hari inyoni zigashoka y’amazi ariko ntiyandure, agiye gusenga ngo amenye icyo bisobanuye, bamubwira ko igihe kizaza abantu bakugane, bazajya basubirayo bahembutse imitima, bamerewe neza. Abamuganaga bose bamwe bifashisha, abandi gusaba inama, yabasubizaga ko abyemeye kandi ko agiye kubasengera.
Abantu bari batuye aho ku Kiziba bari bafite amasezerano ko hazaba ikibuga cy’indege, indege ya 1 ijya kwitura yari afite agatambaro k’umweru, ayirembutsa iramanuka irimo Dr Mugabe.
Ati ‘‘yicaraga n’umugore n’abana akuzura imbaraga z’Imana’’. Imana yamutumye kuva muri bene wabo mu Mizinga, yaraye arira buracya.
Yigeze kurota ari ku mpinga y’umusozi muremure cyane, umuyaga urahuha, akomeza kwicara hejuru y’uwo musozi, haza umuyaga uramukubita, ibyatsi biracika arataka cyane, hasi hari itsinda ry’abantu basenga, kuko kubageraho bitari gushoboka.
Igihe yakomezaga gutaka cyane, abantu bari hasi mu kabande basenga baramwumvise, agezaho ataka agira ati ‘‘Yesu mwami nkiza, ahita yitera hejuru, yakangutse ahinda umushyitsi, amarira abunga mu maso, uko yahindaga umushyitsi ni ko n’ubutaka bwari bumeze’’.
Habaye ku cyumweru ajya mu rusengero yihana ibyaha bye byose yakoze, kuva icyo gihe ntabwo yongeye gusubira inyuma.
Umugore wa Pasteur Mugaju Rahaba Nyiramasomo bashakanye mu 1979 yavuze ko hari umwana w’Abarama watetswe na mai mai, umwe amubaza ko ari umwana wa Mugaju arabyemera, icyo gihe bari bagiye kumwica, umwe muri bo aravuga ngo ntibamwice, kubera ko Mugaju abafasha iyo bagiye mu inama iwe ku Kiziba, uwo mwana amaze gucika ku icumu ageze imuhira atari yagera iwabo, yabanje kujya gushimira Mugaju ko izina rye ryatumye arokoka mai mai ntibamwice.
Rév. Pasteur ni umwishwa w’Abanyabyinshi akaba n’umukwe wabo, akaba n’umukwe w’Abagorora mu inzu ya Nyamuhenda, bahamya ko yabakundaga akababera inkoramutima n’umujyanama mwiza.
Rév. Pasteur yitaye ku imfumbyi n’abapfakazi, abashakira ubufasha no kubabumbira mu ishyirahamwe,, yakundaga gusura abaturanyi. Kaminuza ya Ebenezer yatangiriye mu rusengero rwa Kiziba, kuri ubu biyubakiye amashuri yabo, yafashije abantu benshi.
Ibyo yakoze Imana yamuhaye umusozi uranamwitirirwa, yavugaga ko atari yabona ahandi yahawe, ko azajya azinduka ariko agaruke.
Kubera urukundo n’abantu bamuganaga ari benshi, umugore w’umupfurero yabyariye iwe amaze kubyara avuga ko adashobora kurya ibishyimbo, babyuka saa 8 zijoro bamubagira inkoko barayiteka ararya n’abandi benshi bagiye bamugana akabitaho.
Rév. Pasteur Mugaju Cyubahiro Zarothie ni mwene Ruterera Yohana na Ngorore Minani yitabye Imana asoma Bibilya amaze koga mu gitondo, saa mbiri za mugitondo, arabonda yitaba Imana atarwaye azize urupfu rutunguranye. Imana imuhe iruhuko ridashira.
Basanda Ns Oswald


text:
Eric Habimana
Mu gihe bamwe mu batuye n’abakorera mu mujyi wa Muhanga, bifuza ko mu gishushanyombonera cy’uyu mujyi, hashyirwamo n’ikimoteri gikusanyirizwamo imyanda nk’umujyi ugaragiye umurwa mukuru wa Kigali.
Ni nyuma yaho mu bice bitandukanye by’umujyi wa Muhanga hagiye hagaragara imyanda itandukanye, abatuye mu nkengero zawo bakavuga ko iyi myanda ihamenwa n’abitwikira ijoro bakayihamena, kubera ko baba baranze gutanga amafaranga yo kujya bitwarwa na kampani yatsindiye iri soko.
GAKUMBA Folduard n’abagenzi be ni umwe mu batuye bakanakorera mu mujyi wa Muhanga, bavuga ko mu gishushanyombonera cy’umujyi wa Muhanga, hashyirwamo n’umwanya wo kuzubakamo ikimoteri cya kijyambere gikusanyirizwamo imyanda, kuko mangingo aya usanga nta kimoteri uyu mujyi ugira, aho usanga imyanda idakusanywa ugira, nyamara warashyizwe mu mijyi igaragiye umujyi wa Kigali.
Abakorera imirimo y’ubucuruzi mu mujyi wa Muhanga kimwe n’abahatuye, bavuga ko usibye ikibazo cyo kutagira ikimoteri gikusanyirizwamo imyanda iva muri uyu mujyi, usanga magingo aya hakiri n’ikibazo mu gukusanya imyanda, kuko hakigaragara abitwikira ijoro bakayimena hagati y’amazu no muri za ruhurura, bigakurura umwanda, bisaba ko ubuyobozi bukurikirana imikorere ya kampani zashyizweho ngo zite ku isuku yo muri uyu mujyi wa Muhanga.
Bati “impamvu usanga hirya no hino hakigaragara imyanda muri uno mujyi ni uko hari abantu banze kwishyura amafaranga kampani ishinzwe gutwara ibishingwe, ugasanga nibo bitwikira ijoro bakabimena aho babonye harimo n’imirima y’abaturage, icyo twifuza kugira ngo bino bicike ni uko twakubakirwa ikimoteri byibuze kizajya kiyimenwamo, kuko tubona biri mu byagabanya uyu mwanda”.
SHYAKA Théobard umuyobozi wa Njyanama y’akarere ka Muhanga ari nayo ikurikirana ikorwa ry’igishushanyombonera cy’uyu mujyi, arizeza abo baturage ko umwanya wagenewe ikimoteri wateganijwe mu gishushanyombonera.
Ubuyobozi bwa Njyanama y’aka karere burabamara impungenge buvuga ko usibye no kuba mu gishushanyombonera cy’umujyi wa Muhanga, ahazashyirwa ikimoteri harateganijwe, kuri ubu hari n’icyashyizweho cy’agateganyo cyifashishwa kuri ubu mu gukusanya imyanda iva muri uyu mujyi.


text:
Isomo rya 1: Daniyeli 3,25.34-43
Azariya yari ahagaze, abumbura umunwa rwagati mu ndimi z’umuriro, maze asenga agira ati Nyagasani, girira izina ryawe, ureke guhora udutererana, kandi ntuvuguruze Isezerano ryawe. Witwambura ubuntu bwawe, ugirire urukundo wakunze Abrahamu incuti yawe, Izaki umugaragu wawe, na Yakobo intungane yawe, ari bo wasezeranyije kuzaha umuryango munini, ungana n’inyenyeri zo mu kirere, cyangwa umusenyi wo ku nkombe y’inyanja. Nyagasani, dore mu mahanga yose twahindutse ubusa busa, dore turasuzugurwa n’isi yose, kubera ibyaha byacu. Ubu ntitukigira umutware, umuhanuzi cyangwa uwatuyobora, nta bitambo bitwikwa cyangwa ibindi bitambo, nta maturo cyangwa se ububani, nta n’ahantu hatunganye twaguturira ibitambo, kugira ngo turonke imbabazi zawe. Ariko nibura, Nyagasani, unyurwe n’umutima ubabaye kandi wicishije bugufi, nk’ibitambo bitwikwa bya za rugeyo n’ibimasa, ibihumbi n’ibihumbagiza by’abana b’intama b’imishishe. Ibyo nibibe uyu munsi igitambo cyacu imbere yawe, maze kigushimishe tubone kugukurikira byuzuye, kuko abakwiringira batazakorwa n’ikimwaro. Twiyemeje uyu munsi kugukurikira n’umutima wacu wose, kukubaha no gushakashaka uruhanga rwawe. Tuvane mu kimwaro, utwiteho, ukurikije impuhwe zawe n’ubuntu bwawe bw’igisagirane. Dukirishe ibikorwa byawe by’agatangaza, Nyagasani, maze uheshe izina ryawe ikuzo.
Zaburi ya 24 (25), 4-5ab, 6-7bc, 8-9
Ivanjili ya Mutagatifu Matayo 18,21-35
Nuko Petero aramwegera, aramubaza ati «Nyagasani, uwo tuva inda imwe nancumuraho, nzamubabarire kangahe? Nzageza ku ncuro ndwi?» Yezu aramusubiza ati «Sinkubwiye kugeza kuri karindwi, ahubwo kuri mirongo irindwi karindwi. Nuko rero Ingoma y’ijuru imeze nk’umwami washatse ko abagaragu be bamumurikira ibintu bye. Atangiye kumurikisha, bamuzanira umwe wari umurimo amatalenta ibihumbi cumi. Uwo muntu abuze icyo yishyura, shebuja ategeka ko bamugura, we n’umugore n’abana be, n’ibye byose, bityo akaba yishyuye umwenda we. Nuko umugaragu arapfukama, arunama, avuga ati ‘Nyorohera, nzakwishyura byose.’ Shebuja agize impuhwe, aramurekura kandi amurekera uwo mwenda we. Uwo mugaragu akivaho, ahura n’umwe muri bagenzi be wari umurimo umwenda w’amadenari ijana, amufata mu muhogo aramuniga, ati ‘Ishyura ibyo undimo byose.’ Nuko mugenzi we amupfukama imbere, aramwinginga ati ‘Nyorohera, nzakwishyura.’ Ariko undi ntiyabyemera, ahubwo aragenda, amuroha mu nzu y’imbohe kugeza igihe yishyuriye umwenda we. Bagenzi be babibonye, birabarakaza cyane; ni ko kujya kubwira shebuja ibyabaye byose. Nuko shebuja aramutumiza, aramubwira ati ‘Wa mugaragu mubi we, nakurekeye umwenda wawe wose kuko unyinginze; wowe se ntiwagombaga kugirira mugenzi wawe impuhwe nk’uko nazikugiriye?’Shebuja ararakara, amugabiza abamubabaza kugeza igihe yishyuriye umwenda we wose. Nguko uko Data wo mu ijuru azabagirira, nimutababarira bagenzi banyu mubikuye ku mutima.»